İştirakçılar – Ipək Yolu\nŞahlar Quliyev (1946)\nMüğənni, Azərbaycan Respublikasının xalq artisti. 1969-cu ildə Azərbaycan Dövlət Mədəniyyət və İncəsənət İnstitutunu, 1973-cü ildə isə Ü.Hacıbəyov adına Azərbaycan Dövlət Konservatoriyasının vokal şöbəsini bitirmişdir. 1975-ci ildən M.F.Axundov adına Azərbaycan Dövlət Akademik Opera və Balet Teatrının solistidir. Dünya və Azərbaycan opera repertuarından 32 tamaşada müxtəlif partiyalarda çıxış etmişdir.\nCavad Tağızadə (1987)\n2009-cu ildə Ü.Hacıbəyli adına Bakı Musiqi Akademiyasının orkestr alətləri fakultəsini (violin sinfi üzrə) bakalavr pilləsində bitirmişdir. Azərbaycan Bəstəkarlar İttifaqının nəzdindəki “Oazis” simli kvartetinin və “Ad Libitum” ansamblının solisti və bədii rəhbəridir. Bir sıra xarici ölkələrdə – ABŞ, İngiltərə, Rusiya, Fransa, İtaliya, Almaniya, Marokko, Finlandiya, Türkiyə və s. – solist kimi qastrol səfərlərində olmuşdur. Müxtəlif Respublika və Beynəlxalq müsabiqələrin laureatıdır.\nÜzeyir Mahmudbəyli (1992)\nÜ.Hacıbəyli adına Baki Musiqi Akademiyasının (viola sinfi üzrə) 2-ci kurs tələbəsidir. 2007-ci ildə Azərbaycan Dövlət Gənclər Simfonik orkestrinin, habelə Fransada, Belçikada, İsveçdə, Hollandiyada və Almaniyada Gənclər simfonik orkestrinin üzvü, həmçinin solist kimi konsert proqramları ilə çıxış etmişdir. 2010-cu ildə “Türksoy” Beynəlxalq Təşkilatının Gənc Kamera Orkestri ilə Ankarada, İstanbulda (I Beynəlxalq Gənc Orkestrlər Festivalı), habelə Bayreyt şəhərində 60-cı R.Wagner festivalında kvartet üzvü kimi və P.Langenin dirijorluğu ilə simfonik orkestrin tərkibində iştirak etmişdir.\nEmil Əfrasiyab (1982)\nistedadlı pianoçu, Azərbaycanın müasir caz ifaçılığında ən parlaq musiqiçilərdən biridir. 2000-2004-cü illərdə Bakı Musiqi Akademiyasının fortepiano fakultəsində (prof. F.Bədəlbəylinin sinfi) təhsil almışdır. E.Əfrasiyab ənənə və müasirlik arasında körpü yaratmağa çalışaraq, müxtəlif janrlarda sintez xarakterli improvizasiyalar ifa edir. Dünyanın müxtəlif ölkələrində (Almaniya, İngiltərə, Fransa, Bolqarıstan, Macarıstan, Kuba, Meksika, Çin və s.) Azərbaycan musiqisini layiqincə təmsil edib. Dünya klassik musiqi nümunələri, məşhur caz kompozisiyaları və öz əsərləri ilə çıxış edir. Bir çox beynəlxalq festivalların, o cümlədən Azərbaycanda, Gürcüstanda, Amerikada və s. ölkələrdə keçirilən caz festivalların iştirakçısıdır\nHafiz Quliyev (1960)\nRejissor, Azərbaycan Respublikasının Əməkdar incəsənət xadimi. 1987-ci ildə Azərbaycan Dövlət İncəsənət İnstitutunun rejissorluq fakultəsini bitirmişdir. Azərbaycan Dövlət Akademik Opera və Balet Teatrının baş rejissorudur. H.Quliyev Ü.Hacıbəylinin “O olmasın, bu olsun”, “Leyli və Məcnun”, “Arşın mal alan”, “Koroğlu”, F.Əmirovun “Sevil”, Z.Hacıbəyovun “Aşıq Qərib”, M.Maqomayevin “Şah İsmayıl”, Ş.Axundovanın “Gəlin qayası”, S.Ələsgərovun “Solğun çiçəklər”, R.Mustafayevin “Vaqif” opera və operettalarının quruluşçu rejissorudur. Ü.Hacıbəylinin “Arşın mal alan” musiqili komediyası Ankara, Samsun (Türkiyə), Moskva (Rusiya), Minsk (Belarus), Pekin (Çin) teatrlarında rejissor tərəfindən səhnələşdirilmişdir. H.Quliyev Azərbaycan Dövlət Mədəniyyət və İncəsənət Universitetinin və Milli Konservatoriyasının dosentidir.\nXanəndə. 2004-2008-ci illərdə Asəf Zeynallı adına Musiqi Kollecində oxumuş, daha sonra təhsilini Milli Konservatoriyada davam etdirmişdir. Bir çox festival-ların, o cümlədən, 2005-ci ildə keçirilən Televiziya İlkin Əhmədov – xanəndə. Respublika İncəsənət Gimnaziyasını bitirmiş, 2002-2006-cı illərdə Azərbaycan Milli Konservatoriyasında təhsil almışdır. 2005-ci ildə ke-çirilən Televiziya Muğam müsabiqəsinin laureatıdır. Muğam müsabiqəsinin laureatı olmuşdur. Azərbaycan Dövlət Opera və Balet teatrının solistidir. O, Üzeyir Hacıbəylinin “Leyli və Məcnun” operasında Leyli rolunda çıxış etmişdir. Bir sıra xarici ölkələrdə qastrol səfərlərində olmuşdur.\nXanəndə. Respublika İncəsənət Gimnaziyasını bitirmiş, 2002-2006-cı illərdə Azərbaycan Milli Konservatoriyasında təhsil almışdır. 2005-ci ildə ke-çirilən Televiziya Muğam msabiqəsinin laureatıdır. 2008-ci ildə Respublika Prezidentinin gənc istedadlar üçün təsis etdiyi Fəxri təqaüdə layiq görülmüş və adı gənc istedadların qızıl kitabına daxil edilmişdir. 2009-cu ildə keçirilən I Respublika Muğam müsabiqəsinin diplomantı olmuşdur. Həmin ildən Azərbaycan Dövlət Opera və Balet Teatrının solistidir.\nStanislav Deya (Polşa)\nTanınmış pianoçu, F.Şopen və V.A.Motsartın əsərlərinin ən görkəmli təfsirçilərindən biridir. Qeyri-adi istedadı sayəsində artıq məktəbdə oxuyarkən “Şopen” təqaüdünə, sonra isə N.Rimski-Korsakov adına Sankt-Peterburq Konservato-riyasında təhsil almağa imkan verən təqaüdə layiq görülmüşdür. Qərbi Berlində Qerhard Pucheltanın rəhbərliyi altında, sonra isə Münhendə Lüdviq Hofmannın rəhbərliyi altında ustad dərsləri almışdır. İtaliyada və İspaniyada keçirilən beynəlxalq müsabiqələrin laureatıdır. S.Deya bütün dünyada konsertlərlə çıxış edir: 2007-ci ildə tanınmış bəstəkar və dirijor Kşıştof Penderetski ilə birlikdə Almaniyada bir neçə konsert vermiş, Penderetskinin “Dirçəliş” fortepiano konsertini təqdim etmişdir. Həmçinin, tanınmış polyak “Skaldowie”qrupunun lideri ilə duet ifa etmiş, Polşa Radiosu üçün disk yazdırmışdır. Simli kvartetin tərkibi: Beynəlxalq müsabiqələr laureatları: Mixail Bilıç (I violin), Andrey Pavlov (II violin), Andrey Makiy (viola), İqor Patsovskiy (violonçel).\nNərgiz Əliyarova (1968)\nPianoçu, Azərbaycan Respublikasının Əməkdar artisti. 1991-ci ildə Ü.Hacıbəyli adına Azərbaycan Dövlət Konservatoriyasını fortepiano ixtisası üzrə bitirmişdir. 1991-1993-cü illərdə assistent-stajor kimi təhsilini davam etdirmişdir. 1992-ci ildən Bakı Musiqi Akademiyasında dosent və 2010-cu ildən professor vəzifəsində çalışır. 2001-ci ildə “Azərbaycan bəstəkarlarının skripka və fortepiano üçün sonataları (Üslub və interpretasiya məsələləri) mövzusunda namizədlik dissertasiyasını müdafiə etmişdir. 2002-ci ildən Azərbaycan Dövlət Filarmoniyası nəzdində yaradılan Azərbaycan Dövlət Fortepiano Triosunun artistidir. 2009-cu və 2010-cu illərdə iki compakt disk nəşr etdirmişdir. 2008-ci ildə İtaliyada keçirilən Pyetro Arcento adına 11-ci Beynəlxalq Müsabiqənin laureatıdır.\nAmaan Əli Xan\n1977-ci ildə Hindistanda anadan olmuşdur. Məşhur musiqiçilər nəslinin nümayəndəsidir. Sarod – qədim hind musiqi alətində ifa edən Amaan Əli Xan beynəlxalq səviyyədə 1986-cı ildə Moskvada, 1990-cıildə Britaniyada, 1991-ci ildə Nyu-Yorkda keçirilən festivallarda çıxış etmişdir. Bu gün Amaan Əli Xan Hindistanda ən yaxşı “Sarod” ifaçılarından biri hesab olunur. 2011-ci ildə Birləşmiş Millətlər Təşkilatının Nyu Yorkda təşkil etdiyi Sülh Konsertində çıxış etmişdir.\n“Rikoşet” yeni musiqi ansamblı (Ukrayna)\n1999-cu ildə Ukrayna Bəstəkarlar İttifaqının nəzdində təşkil olunmuşdur və o vaxtdan gənc bəstəkar və ifaçıların yaradıcılıq laboratoriyasına çevrilmişdir. Ansamblın tərkibinə fleyta, klarnet, violin, violonçel daxildir. Ansamblın əsas məqsədi XX-XXI əsr musiqisinin görkəmli nümunələrinin təbliğ edilməsi və müasir bəstəkarların yaradıcılıq fəallığının artırılmasından ibarətdir. Ansamblın repertuarına Ukrayna və xarici ölkə bəstəkarları-nın kamera əsərləri daxildir. Ansamblın nəzdində yaradılmış “Rikoşet” yeni musiqi ansamblının simli kvarteti müstəqil kollektiv kimi ilk Mixail Bilıçın rəhbərliyi ilə 2009-cu ildə Əlcəzairdə keçirilmiş I Simfonik Musiqi Festivalında çıxış etmişdir. Kvartet müntəzəm olaraq Ukraynada və xarici ölkələrdə keçirilən beynəlxalq festivallarda iştirak edir. Kvartetin ifaçıları həmçinin Ukraynanın “Kiyev solistləri” adlı Milli Kamera Ansamblının solistləridir.\nAzərbaycan Dövlət Qədim Musiqi Alətləri Ansamblı\n1996-cı ildən Azərbaycan Musiqi Mədəniyyəti Dövlət Muzeyinin nəzdində fəaliyyət göstərir. Ansamblın yaradılmasının təşəbbüskarı, yaradıcısı və bədii rəhbəri Məcnun Kərimdir. Ansamblın bənzərsiz cəhəti onun tərkibinə daxil olan musiqi alətlərinin orta əsrlərdə Azərbaycanda istifadə olunmuş və sonralar tamamilə unudulmuş qədim musiqi alətlərindən – çəng, çəqanə, bərbət, səntur, rud, rübab, Şirvan tənburu, çoğur, qanun və s. – ibarət olmasıdır. Bu musiqi alətlərində musiqiçilər XIV əsr musiqisini, Azərbaycan xalq və bəstəkar mahnılarını ifa edirlər. Ansambl 14 nəfərdən ibarətdir və o dövrə aid milli geyimlərdə çıxış edirlər. Ansambl Azərbaycanın musiqi mədəniyyətini ölkə daxilində və beynəlxalq səviyyədə layiqincə təmsil edir.1997-ci ildə Edinburqda (Şotlandiya) beynəlxalq simpoziumda, 1998-ci ildə Melburn şəhərində (Avstraliya) və Parisdə keçirilən konfranslarda, 2002-ci ildə Fransada Voix et Route Romane (orta əsr musiqisinə həsr olunmuş) festivalda, həmin ildə Strasburqda, Parisdə UNESCO-nun iqamətgahında (2006-cı ildə L.Kərimovun 100-illik yubiley tədbirində), 2003-cü ildə Alma-Atada konfransda, 2005-ci ildə İstanbul şəhərində (Türkiyə) “İslam ölkələrinin mədəniyyət həftəsi” çərçivəsində keçirilən tədbirdə, həmin ildə Düşənbədə “Qəlblərin səsi” beynəlxalq festivalda, 2006-ci ildə Küveytdə keçirilən 13-cü Əl-Qureyn mədəniyət festivalında konsert proqramı ilə çıxış etmiş, diplomlara layiq görülmüşdür.\nMəcnun Kərim (1945)\nTarzən, Azərbaycanın əməkdar artisti (2005), sənətşünaslıq doktoru (2009). 1972-ci ildə Ü.Hacıbəyli adına Azərbaycan Dövlət Konservatoriyasının “Xalq çalğı alətləri” fakultəsini (tar sinfi üzrə) bitirmişdir. 1991-ci ildən Bakı Musiqi Akademiyasının “Qədim musiqi alətlərinin bərpası və təkmilləşdirilməsi laboratoriyasının müdiridir. 1996-cı ildən Qədim Musiqi Alətləri Ansamblının bədii rəhbəridir.\nKim Min-Seoq (1977, Cənubi Koreya)\n1983-cü ildə Koreyanın paytaxtı Seul şəhərində Deado orta məktəbinə daxil olmuş, 15 yaşında olarkən gitara və zərb aləti üzrə təhsil almışdır. 1996-cı ildə Dankook Universitətində oxumuşdur. Vokal qrupuna daxil olaraq Amerika və İngiltərənin müasir musiqi konsertlərində iştirak etmiş, həmçinin gitara və zərb alətində çalmışdır. Halhazırda Azərbaycan Milli Konservatoriyasında muğam şöbəsində təhsil alır.\nPatrik Züskindin “Kontrabas” mono-pyesinin tamaşası\nAlman yazıçısı, dramaturqu və kinossenaristi Patrik Züskindin “Kontrabas” mono-pyesinin qəhrəmanı ensiklopedik biliyə və yüksək intellektə malik peşəkar musiqiçi, əsil sənət fədaisi, eyni zamanda inamsız, daim tərəddüd edən, “əskildilmiş insan”ın sarsıntılarını yaşayan bir obraz kimi gözümüz önündə canlanır… O, iki böyük ülvi məhəbbət hissi arasında çırpınır: bir tərəfdən, onun bütün ömrünü həsr etdiyi sevimli aləti kontrabasa, musiqi sənətinə olan sonsuz məhəbbəti, digər tərəfdən isə onun kontrabasçı kimi çalışdığı opera teatrının müğənnisi mezzo-soprano Saraya qarşı yeni yaranmış çılğın eşqi. Öz kontrabası ilə sanki canlı insan – dostu, övladı, həmdəmi kimi söhbət edən, xəyalən səsini eşitdiyi Sevgilisi ilə danışan, uşaqlıq xatirələri ilə, ambisiyaları və uğursuzluqları ilə, Dahi Müəllimləri və musiqiçilərin kölgələri ilə “dərdləşən” qəhrəman daim özünü faciəvi situasiyalara düçar edir: budur, onu özünü dərk etməyə aparan yol…\nTamaşanın qəhrəmanını canlandıran aktyor Respublikanın əməkdar artisti, Azərbaycan Dövlət Gənc Tamaşaçılar Teatrının aktyoru Şövqi Hüseynov – J.B.Molyerin “Skapenin əməlləri”, M.F.Axundovun “Lənkəran xanının vəziri”, S.Bekketin “Qodonun intizarında”, A.Dümanın “Kin”, A.S.Puşkinin “Motsart və Salyeri”, A.P.Çexovun “Albalı bağı”, V.Şekspirin “Otello”, H.Cavidin “Şeyx Sənan” və s. tamaşalarda əsas rollarda çıxış edərək yaddaqalan obdazlar yaratmışdır. Bir sıra xarici ölkələrdə – Türkiyə, İran, Rusiya, Moldaviya, Ukrayna, Belarusiya, Gürcüstan və s. keçirilmiş Beynəlxalq Teatr Festivallarının iştirakçısı olmuş, Azərbaycan Teatr Cəmiyyətinin “Qızıl dərviş” mükafatına, bir sıra Beynəlxalq Teatr Festivallarında – “Mono”(Bakı-Azərbaycan), “Eksperimental tamaşalar” (Bakı-Azərbaycan), “İran-Zəmin” (Ehvaz-İran), “Komediyalar” (İsfahan-İran) “Ən yaxşı kişi roluna görə” mükafatlara, həmçinin “Молодость века” (Moskva-Rusiya), “One Man Show” (Kişinyov-Moldova), “GIFT” (Tiflis-Gürcüstan), “Karadeniz” (Trabzon-Türkiyə) və s. festivallarda Diplomlara layiq görülmüşdür.\nİrina Aleksandrovna Perlova (1939-2010)\n“Kontrabas” mono-pyesinin quruluşçu rejissoru, Respublikanın xalq artisti, Rus Dram Teatrının aparıcı aktyoru və Bakı Kamera Teatrının rejissoru kimi fəaliyyət göstərmişdir. Uzun illər bir sıra tamaşalarda (A.Dümanın “Kameliyalı qadın”, B.Brextin “Mamaşa Kuraj”, A.P.Çexovun “İvanov”, F.İ.Dostoyevskinin “Cinayət və cəza” və s.) çıxış edərək klassik rolları canlandırmışdır. Müxtəlif illərdə quruluş verdiyi tamaşalar “Kontrabas”, “Otello”, “Albalı bağı” və s. bu gün də Gənc Tamaşaçılar Teatrının repertuarında möhkəm yer tutur.\nMütəllim Dəmir (1970)\n2006-cı ildə Azərbaycan Dövlət Milli Konservatoriyasını solo oxuma (xanəndə sinfi) üzrə bitirmişdir. 1996-cı ildən Azərbaycan Dövlət Opera və Balet Teatrının solistidir. 1995-ci ildə Məhəmməd Füzulinin 500 illiyi ilə əlaqədar keçirilmiş “Xanəndələrin Respublika Müsabiqəsi”ndə ikinci dərəcəli diploma layiq görülmüşdür. Bakı şəhəri musiqi və İncəsənət məktəbləri şagirdlərinin muğam festivalına yüksək səviyyədə şagird hazırladığına görə 2009-cu ildə Azərbaycan Respublikası Mədəniyyət və Turizm Nazirliyinin fəxri fərmanı ilə təltif edilmişdir.\n1957-ci ildə yaradılıb. Kvartetin repertuarı Azərbaycan və xarici bəstəkarların klassik və müasir əsərləri ilə zəngindir. Simli Kvartet 1998-ci ilin sentyabrında Parisdə UNESCO xətti ilə keçirilən zəmanəmizin dahi bəstəkarı Q. Qarayevə həsr edilən konsertdə, 2000-ci ildə İstanbul şəhərində Cəmil Rəşid Rey konsert salonunda uğurla çıxış edib. Bolqarıstan, Misir, Suriya, Fransa və s. olkələrdə konsertlər verib. Simli Kvartetin iştirakçıları: Azərbaycan Respublikasının Xalq artisti Uran Seyidov (I violin), Soltan Məmmədova (II violin), Vaxtanq İmanov (viola) Aleksey Miltıx (violonçel).\n2002-ci ildə Azərbaycan Respublikası Mədəniyyət və Turizm Nazirliyinin təşəbbüsü ilə yaradılmışdır. Trionun bədii rəhbəri Respublikanın Əməkdar artisti, Bakı Musiqi Akademiyasının dosenti Töhfə Babayevadır. Trionun tərkibi: Fortepiano – Respublikanın Əməkdar artisti, BMA-nın professoru Nərgiz Əliyarova, Violin – Töhfə Babayeva, Violonçel – BMA-nın müəllimi Səbinə İbrahimova. Trionun repertuarına Vyana klassiklərinin, Qərbi Avropa və Azərbaycan bəstəkarlarının əsərləri daxildir. Trio Azərbaycan musiqisini xarici ölkələrdə fəal şəkildə təbliğ edir: Almaniyada (2003), Rusiyada (2005), həmçinin bir çox ölkələrdə keçirilən Azərbaycan mədəniyyəti günlərində və s.\n1936-cı ildə Azərbaycan Dövlət Filarmoniyasının nəzdində yaradılmış ilk professional xor kollektividir. 1966-cı ildən Filarmoniyada bu kollektivə Dövlət Xor Kapellası statusu verilmişdir. Uzun müddət Kapellanın bədii rəhbəri və dirijoru E.Novruzov olmuşdur. Azərbaycanda xor musiqisinin təşəkkülü və inkişafı Dövlət Xor Kapellasının adı ilə sıx bağlıdır. Kapellanın geniş, rəngarəng repertuarı dünya xor musiqisinin klassik nümunələrindən tutmuş müasir musiqi də daxil edilməklə 1000-dən çox əsəri əhatə edir. Kapella Azərbaycan musiqisini ölkəmizin hüdudlarından uzaqlarda müxtəlif beynəlxalq festivallarda, mədəniyyət günləri və dekadalarda ləyaqətlə təmsil edir. Kollektiv Gürcüstanın Qori şəhərində (1996), habelə Türkiyənin İstanbul, Ankara, Doğubayazit şəhərlərində keçirilmiş festivalların iştirakçısı olmuşdur. Halhazırda Kapellaya Gülbacı İmanova rəhbərlik edir.\nAzərbaycan Respublikasının xalq artisti (2005) – 1980-ci ildə Ü.Hacıbəyli adına Azərbaycan Dövlət Konservatoriyasının xor dirijorluğu fakultəsini bitirmişdir. 1996-cı ildən Azərbaycan Dövlət Xor Kapellasının bədii rəhbəri və baş dirijorudur. Bakı Musiqi Akademiyasının dirijorluq kafedrasının professoru, həmçinin BMA-nın tələbə xorunun dirijoru və BMA nəzdində Opera Studiyasının baş xormeysteridir.\nFəridə Məmmədova (1976)\nBakı Musiqi Akademiyasının fortepiano və vokal fakultələrini bakalavr (1998) və maqistratura (2000) pillələril üzrə bitirmişdir. Tbilisi, Almaniyanın Drezden, Ştutqart və Veymar şəhərlərində opera və kamera musiqisi üzrə vokal dərsləri almış, öz sənətini təkmilləşdirmişdir. 1997-ci ildə vokalçıların Respublika müsabiqəsinin laureatı olmuş və “İlin ən yaxşı vokalçısı” adına layiq görülmüşdür. F.Məmmədova 2000-ci ildə vokalçıların Bülbül adına Beynəlxalq müsabiqəsinin laureatı adını almış, 2007-ci ildə isə Almaniyada Max Regeradına keçirilən Beynəlxalq müsabiqənin finalçısı olmuşdur. 1997-ci ildən Azərbaycan Dövlət Akademik Opera və Balet teatrının solistidir. Dəfələrlə Azərbaycanda və onun hüdudlarından kənarda (Almaniya, Avstriya, Isveçrə, Fransa, Belçika, Hollandiya, Çexiya, Türkiyə, Rusiya, Ukrayna, Monqolustan və s.) qastrol səfərləri və nüfuzlu beynəlxalq festivallarda iştirakı onu yeniliklərə meyl edən yüksək professional səviyyəli musiqiçi kimi təsdiqləmişdir.\nFərid Əliyev (1975)\nAzərbaycan Dövlət İncəsənət və Mədəniyyət Universitetinin rəssam-dizayner fakultəsində (1998) və Ü.Hacıbəyli adına Bakı Musiqi Akademi-yasının vokal fakultəsində (2002) təhsil almış, 2004-cü ildə BMA-nın magistr pilləsini opera sinfi üzrə bitirmişdir. 2000-ci ildən Azərbaycan Dövlət Musiqili Komediya Teatrının və Dövlət Akademik Opera və Balet Teatrının solisti kimi fəaliyyət göstərir. Bir sıra Respub-lika və beynəlxalq əhəmiyyətli müsabiqə-lərin laureatıdır. 2010-cu ildə V.A.Kuroçkin adına Bey-nəlxalq operetta müsabi-qəsində birinci mükafata layiq görülmüşdür.\nRamil Qasimov (1984)\nOpera və kamera ifaçısı, Azərbaycan Dövlət Musiqili Komediya Teatrının və Azərbaycan Dövlət Televiziyasının aparıcı solistidir. 2005-ci ildə Azərbaycan Dövlət Mədəniyyət və İncəsənət Universitetini musiqişünas, opera və kamera ifaçısı kimi bitirmişdir. 1999-cu ildən Azərbaycan Dövlət Musiqili Komediya Teatrında solist kimi çalı-şaraq Azərbaycan bəstəkarlarının operetta-larında yaddaqalan obrazlar yaratmışdır. R.Qasımovun repertuarında opera partiyala- rı da öz əksini tapmışdır. Azərbaycan Dövlət Televiziyasının Qızıl fondunda R.Qasımovun ifasında 120-dən çox ariya, romans, ballada, 5 kantata, 6 oda və s. əsərləri saxlanılır, 4 diski işıq üzü görmüşdür. Dünyanın müxtəlif ölkə və şəhərlərində – İstanbul, Kars, Bayburt, İqdır, Yekaterinburqda keçirilən Dünya Operetta Ulduzlarının paradında, habelə Moskva, Tacikistan, Belarusiya, Gürcüstan, Mərakeş, Feys, Kasablankada Azərbaycan musiqisini layiqincə təmsil və təbliğ etmişdir. Bir sıra Respublika və Beynəlxalq müsabiqələrinin laureatıdır.\nİlahə İbadova (1985)\nXanəndə, müxtəlif Respublika müsabiqələrinin – o cümlədən “Xalq ulduzu” müsabiqəsinin laureatıdır. Bülbül adına Orta-İxtisas Musiqi Məktəbində (Əlibaba Məmmədovun sinfi) və Azərbaycan Milli Konservatoriyasında (Arif Babayevin sinfi) təhsil almışdır. Həmçinin Mənsum İbrahimov və Zabit Nəbizadədən xanəndəlik dərsləri almışdır. Müxtəlif xarici ölkələrdə (İngiltərə, İsveç, Türkiyə, Rusiya və s.) keçirilmiş konsertlərdə iştirak edərək Azərbaycan musiqisini layiqincə təmsil etmişdir.\nƏli Əsgər Məmmədov\nÜzeyir Hacıbəyli adına Bakı Musiqi Akademiyasının xalq çalğı alətləri şöbəsini (tar) bakalavr və magistr dərəcələri üzrə bitirmişdir. 2005-2009-cu illərdə Alim Qasımovla çıxış etmişdir. “Böyük İpək yolu” layihəsinin iştirakçısı və beynəlxalq “İpək yolu” ansamblının iştirakçısı olmuşdur. Azərbaycan Dövlət Opera və Balet Teatrında və Azərbaycan Milli Konservatoriyasında çalışır.\nElnur Mikayılov (1984)\n2003-2007-ci illərdə Azərbaycan Milli Konservatoriyasında kamança sinfi üzrə təhsil almışdır. Bir çox muğam üçlüyünün və qruplarının üzvü kimi fəaliyyət göstərir. Bir sıra beynəlxalq müsabiqə və festivalların iştirakçısı və laureatı olmuşdur. Müxtəlif xarici ölkələrdə (ABŞ, Böyük Britaniya, Almaniya, Fransa, İtaliya, İsveç və s.) konsert proqramları ilə çıxış etmişdir.\nSəbinə Şıxlinskaya (1962)\nRəssam, Azərbaycan Rəssamlar İtifaqının üzvü, Respublikanın əməkdar rəssamı, Beynəlxalq Muzeylər və Müasir İncəsənət Kolleksiyaları Komitəsinin üzvüdür. V.Muxin adına Leninqrad Ali Rəssamlıq-sənaye İnstitutunda (monumental rəngkarlıq üzrə) və Azərbaycan Dövlət Mədəniyyət və İncəsənət Universitetində təhsil almışdır. Onun rəngkarlıq, qrafika, foto və video installyasiya üzrə rəsm əsərləri Rusiya Dövlət Tretyakov Qalereyasının, Azərbaycan Müasir İncəsənət Muzeyinin, Türkiyənin Huma Kabakci kolleksiyasının ekspozisiyasına daxildir. 1993-cü ildən Azərbaycanda və xarici ölkələrdə keçirilmiş 50-dən artıq rəssamlıq sərgilərinin və bir sıra beynəlxalq əhəmiyyətli layihələrin bədii rəhbəridir.


İsveçrənin 30 aparıcı biznesmeni Azərbaycana gəlir İqtisadiyyat\n11 Sentyabr 2019 16:54\nAzərbaycanın İsveçrədəki Səfirliyi və bu ölkənin Ticarət və Sənaye Palatası İsveçrədə biznes-forum təşkil edib. Səfirlikdən verilən məlumata görə, tədbirə qatılan 85 İsveçrəli biznesmen energetika, kənd təsərrüfatı, tikinti, turizm, İKT, səhiyyə, qida sənayesi və sair sahələri təmsil edirdilər. Azərbaycanın İsveçrədəki səfiri Xanım İbrahimova biznes forumda ölkəmizdə mövcud olan biznes mühiti və sərmayə imkanları haqqında təfərrüatlı təqdimatla çıxış edib, İsveçrə iş adamlarını Azərbaycanda yaradılmış əlverişli işgüzar şəraitdən yararlanaraq müxtəlif sahələrə investisiya yatırmağa dəvət edib. Həmin təqdimatdan sonra cari ilin oktyabrında Qərbi İsveçrənin iş adamlarından ibarət nümayəndə heyətinin Azərbaycana səfəri dəqiqləşib və bu səfərdə iştirak edəcək 30 şirkət aydınlaşıb.\nCari il iyunun 28-də Azərbaycan və İsveçrə arasında ticarət və iqtisadi əməkdaşlıq üzrə birgə Komissiyasının Bern şəhərində iclasının keçirilməsi və iclas çərçivəsində, həmçinin Azərbaycan Kiçik və Orta Biznesin İnkişafı Agentliyi (KOBİA) ilə İsveçrənin Kiçik və Orta Miqyaslı Müəssisələr Cəmiyyəti, Azərbaycanda İxracın və İnvestisiyaların Təşviqi Fondu (AZPROMO) ilə Turqau Kantonunun Ticarət və Sənaye Palatası arasında əməkdaşlıq haqqında memorandumlarının imzalanması faktları da biznes dairələrinin diqqətinə çatdırılıb. Tədbirin sonunda auditoriyanın Azərbaycan iqtisadiyyatında rəqəmsallaşma, ölkəmizin “Bir kəmər, bir yol” layihəsində iştirakı kimi sualları cavablandırılmışdır.


xirdalanda ev 17655\nElana düzəliş et Elan № 17655Tarix: 10.11.2015Baxış sayı:106\nXirdalanın merkezinde asfalt yolunun qıraqında (bütün avtobuslar keçir) 2 sot torpaqda 2 mərtəbəli 170 kv metrlik əla təmirli ev, 3 otaq, kuxna hamam tualet 1-ci mərtəbədə, 3 otaq, kuxna hamam tualet ikinci mərtəbədə. Ev elə tikilib ki iki ailə də ayrılıqda yaşaya bilər. Bütün kommunal xətlər (qaz, işıq, su, kanalizasiya xətləri) çəkilib. 5 daw kursuludur, mərtəbələr arası monolitdir. Evin yuxari hissesi corniy pol ve stiklovaz olunubdur . Mərkəzi istilik sistemi ilə təchiz olunub. Həyəti kubiklə hasarlanıb. darvaza qoyulub. tametlə hörülüb. Küçə də tametlə hörülüb. Həm evin kupçası var, həm də torpaqin kupçası var.


“Türk dünyasının coğrafiyası” kitabı çapa hazırlanır - AZƏRTAC – Azərbaycan Dövlət İnformasiya Agentliyi\n“Türk dünyasının coğrafiyası” kitabı çapa hazırlanır\nAzərbaycan Milli Elmlər Akademiyasının (AMEA) akademik Həsən Əliyev adına Coğrafiya İnstitutunda “Türk dünyasının coğrafiyası” kitabının hazırlanmasına həsr olunmuş növbədənkənar iclas keçirilib.\nİnstitutdan AZƏRTAC-a bildirilib ki, Türkiyə-Azərbaycan coğrafiya günlərində akademik Ramiz Məmmədovun bu kitabın hazırlanması təşəbbüsü türk alimləri tərəfindən böyük razılıqla qarşılanıb. AMEA-nın prezidenti, akademik Akif Əlizadə bu fikri dəstəkləyib və kitabın yazılmasına qərar verilib.\nƏsərin üç cilddən, səkkiz fəsildən, 13 bölmədən ibarət olması nəzərdə tutulur. Kitabda türk dünyasının coğrafi mövqeyi, tarixi-coğrafi mahiyyəti və təbii şəraiti barədə məlumat veriləcək. Nəşrdə türk dünyası ölkələrinin iqtisadiyyatında Xəzər dənizinin əhəmiyyətindən bəhs olunacaq.\nİclasda əsərin hər bir türk dövləti üçün vacibliyi qeyd edilib.\nAZERTAG.AZ :“Türk dünyasının coğrafiyası” kitabı çapa hazırlanır


Mənim kəndim - Müşfiq Ələsgərli: “Bir çox kəndçimiz həsrətdən ağlaya-ağlaya, nisgillə bu dünyadan köçdü” » www.Tərəfdar.Az\nMənim kəndim - Müşfiq Ələsgərli: “Bir çox kəndçimiz həsrətdən ağlaya-ağlaya, nisgillə bu dünyadan köçdü”\nModern.az saytının “Mənim kəndim” layihəsinin budəfəki qonağı Jurnalistlərin Həmkarlar İttifaqının (JuHİ) sədri, Mətbuat Şurasının sədr müavini Müşfiq Ələsgərlidir.\nMüşfiq müllim uşaqlıq illəri və o illərin keçdiyi Cəlilabad rayonunun Əsədli kəndi haqqında xatirə və təəssüratlarını saytımızla bölüşüb:\nKəndimiz və “Kəndimiz” portreti\n- Hər bir insan üçün doğulub, boya-başa çatdığı məkan, Vətən saydığı yer çox qiymətlidir. Uşaqlığın özünün acılı-şirinli xatirələri olur. Bizim qismətimizə isə elə düşüb ki, çox şirin uşaqlıq dövrü keçmişik. Uşaqlıq çağı insan həyatının qayğısız dövrü sayılır, Allah hər kəsə o qayğısız mərhələni yaşamağı qismət eləsin. Mənə bunu nəsib edib: atalı-analı, babalı-nənəli, əmi-dayılı bir yerdə, sağ-salamat uşaqlıq dövrümü başa vurmuşam. Yaddaşımda o çağlarla bağlı ancaq şirin duyğular yaşamaqdadır. Bəlkə də, “mənim kəndim” dediyim xəyali məkan yaddaşımdakı həmin şirin duyğuların özüdür.\nKənd həyatının əlavə gözəlliyi, əlavə bir marağı var. O marağın, gözəlliyin tam mərkəzində yerləşir, doğulub-böyüdüyüm kənd... Relyefinə görə də çox fərqli yerdir. Kəndimiz - Cəlilabad rayonun Əsədli kəndi Buravar sıra dağlarının ətəyində yerləşir. Dağın özü meşə ilə örtülüb. Meşə, təbiət buraları gözəlləşdirməklə yanaşı, həm də bir zireh kimi mühafizə edir. Bax, belə bir gözəlliyin düz ortasında qərar tutub kəndimiz... Dağlıq, meşəlik yerlərdə, bumbuz, safsulu bulaqlar, xırda kənd çayları olar. Bizim kənd də bunlardan xali deyil. Orada da uşaqlar üçün əylənmək, gəzmək üçün maraqlı yerlər çoxdu. Orada ilin bütün fəsilləri hiss olunur. Qışı qış, yayı yay kimi keçirib, yazı yaz, payızı payız kimi yaşamışıq. Çox münbit torpağı var, Azərbaycana xas olan bütün növ bitki və meyvə ağacları kəndimizdə bitir. Meşələrində daha hansı ağaclar olmaz ki?!\n-Böyük ailə olmuşuq. Ailədə çox uşağın olması həm də zənginlikdir. Eyni damın altında özündən böyük və kiçiklər olur, hər biriynən özünə görə davranırsan. Elə atamgilin özləri də ailədə çox uşaq olublar. Evimizin ətrafında əmilərim, bibilərim yaşayır ki, onların oğul-uşaqları bir deyil, iki deyil... Yəni, böyüdüyüm yerdə insanın sıxılması üçün hər hansı səbəb yox idi. Heç istəsək də, tapa bilməzdik. Uşaq daha çox nə istəyər ki... - oyun, əyləncə, deyib-gülmək. Böyüdüyüm yerdə bu mənada heç bir çatışmazlıq olmayıb.\nBu baxımdan da uşaqlığımız çox gözəl mühitdə, şən keçib. Mən bu gün uşaqlığımı belə xatırlayıram. Yaddaşımdakı uşaqlıq həmin şən ovqatdan heç zaman kənara çıxmayıb. Mənim üçün uşaqlığın vətəni həmin şən ortam və o ortamı yaşadan insanlardı...\nDeməsəm, olmaz və ya 70 ilin şifrəli danışığı...\n- Kəndimizin bir özəlliyi də var ki, onu deməsəm, olmaz. Əsədli kəndi rəsmi dildə desək, İran sərhədində yerləşir. O vaxt da, elə indi də sərhəddin o tayına İran deyirlər. Amma əslində, hamı bilir ki, qarşı tərəf Cənubi Azərbaycan torpaqlarıdı və orada yaşayanlar da öz soydaşlarımızdı. Bu cür mövqedə olduğundan kəndimizdə o vaxtı SSRİ sərhəd zastavası yerləşirdi. Sərhədi mühafizə etmək üçün sovet qoşun qüvvələrinin bir bölüyü orada qərarlaşmışdı. Bu səbəbdən kəndimizə orada xidmət edən və SSRİ-nin dörd bir yanından olan əsgərlərin valideynləri gəlirdilər. Müxtəlif ölkələrdən, müxtəlif insanlar, demək olar ki, SSRİ-nin hər yerindən olan əsgərlərin valideynləri övladlarına baş çəkməyə gələndə bizim kəndə də dönürdülər. Kənddə mehmanxana, hotel olmur. Kəndə gələn kənar adamlar istənilən bir evin qapısını döyüb orada qonaqlaya bilirlər. Tanıyıb-tanımadığının fərqinə varmadan, onları lazımınca qonaqlamaq ev sahibinin borcudur. Uşaqlar üçün isə yad millətə aid insanları görmək, onları canlı müşahidə etmək çox maraqlı gələrdi.\nAmma ən böyük maraq Cənubi Azərbaycanla sərhədə yaxın olmağımız idi. İran tərəfi bizə o qədər yaxın ərazidə yerləşir ki, gündüzlər mal-heyvan dalıyca gedib, sərhədyanı zonaya çatanda qarşı tərəfdəki kənddən öz ana dilimizdə səslər eşidirdik. Bizə çox qəribə gəlirdi ki, bunlar da bizim kimi doğma dilimizdə danışırlar. Arada qısa bir sərhəd məsafəsi və Balharı adlı xırda dağ çayı var idi. O taylı-bu taylı kənd arasındakı məsafə bəlkə də heç 500 metr də deyil. Kəndimizin ətrafında yerləşən həmin zastavanın zabit heyəti tez-tez məktəbə gəlir, təhlükəsizlik baxımından şagirdlərləprofilaktik iş aparır, söhbətləşirdilər. Baxmayaraq ki, bütün SSRİ ərazisinin sərhədləri kimi bizim kəndimiz də dəmir məftillərlə İrana qarşı mühafizə olunurdu, amma Sovet zabitləri ehtiyatlanırdılar ki, birdən qaçaq yolla kimsə bu tərəflərə keçə bilər. Deyirdilər ki, əgər çöldə-bayırda bir nabələd adam, İran tərəfindən bura keçmiş hər hansı şəxs görsəniz, dərhal xəbər verin ki, onları zərərsizləşdirək. Bizə o tərəf düşmən kimi təqdim olunurdu və deyirdilər ki, onlar bura keçməklə təxribat edə bilərlər.\nÇox maraqlıdır ki, onlar danışıb gedəndən sonra bizdə təzadlı fikir yaranırdı. Düşünürdük, onlar necə düşməndilər ki, bizim ana dilimizdə danışırlar?! Biz axı onların səslərini eşidirdik. Özü də necə səslərini- eynilə bizim doğma ana dilində... O səsin sahibi heç bizə düşmən ola bilərdimi?!. Amma yenə də sağ olsunlar, bizim müəllimlərimiz, xüsusən də tarix müəllimi Tofiq müəllim! Müəllimlərimiz özlərini risk altına qoyaraq, bizə müəyyən şeyləri başa salırdılar. Yuxarı siniflərə çatanda bizə dolayısı ilə anladırdılar ki, siz sovet hərbçilərinin danışığına baxmayın, o tərəfdə yaşayanlar, oradan eşidilən səslərin sahibi bizim soydaşlarımızdır. Sonradan öyrəndik ki, hətta sərhəddin o tayındakı kənddə bizim kənddən çox adamın qohum-əqrabası, bacı-qardaşı qalıb. Məsələ ondadır ki, Çar Rusiyası dövründən başlayaraq, sərhədlərdə qoruyucu məntəqələr olub, amma adamların o tay-bu taya keçidlərinə mane olunmayıb.Adamlar get-gəl ediblər, hətta qız alıb-qız veriblər, qohum olublar. Belə durum Sovet hakimiyyətinin ilk illərində də davam edib. Keçən əsrin 30-cu illərdə isə sərhəddi qəfildən möhkəmləndiriblər, tamamilə bağlayıblar. Proses o qədər gözlənilməz və sürətli olub ki, hətta o tay-bu taya qonaq gedənlər də qayıdıb öz evlərinə çata bilməyiblər. Kəndimizdə çox adamlar var idi ki, dünyadan nisgillə köçdülər: kiminin qardaşı, kiminin bacısı, kiminin atası, kiminin oğlu o tayda qalmışdı. Ömürlərinin sonuna qədər görüşə bilmədilər, həsrətdən ağlaya-ağlaya dünyalarını dəyişdilər.\nUşaq vaxtı mənə qəribə gələn hallardan biri də o idi ki, bəzən yaşlı adamlar, babalar, nənələr mal-qara dalınca örüşə gedir, bəzən bütün günü kəndin qırağındakı təpənin üstündə dayanırdılar. Uşaqlar təkidlə onları evə qaytarmaq istəsələr də, alınmırdı. Çox-çox sonralar anladıq ki, onlar təpənin üzərində durub qarşı tərəfə, “İran kəndi”inə, öz qohum-qardaşlarının sorağı ilə baxırmışlar. Hətta “şifrəli sözlərlə” danışırmışlar da. O taydan baxıb bu tərəfdə kiminsə təpə üzərində durduğunu görəndə, tez onun əks tərəfdə qalan qohumu barədə yüksək səslə məlumat verirmişlər. Sovet əsgərləri duyuq düşməsin deyə, daha çox heyvanlar barədə danışırmışlar. Bu şifrəli danışıqların mənasını bizə 90-cı ildə -Sovetlərə üsyan olaraq sərhədlər dağıdılandan sonra başa saldılar....\n- Bizə məktəbdə əsasən SSRİ-rus tarixini öyrədirdilər, ancaq onu tədris və təbliğ edirdilər. Bununla bağlı maraqlı bir şey danışım: deməli, bu rus-SSRİ tarixi beynimizə elə yeridilmişdi ki, az qala, Rusiyanın hər quberniyasının, vilayətinin tarixini əzbər bilərdik. Azərbayan tarixi yalnız 7-8-ci siniflərdə çox nazik bir broşür-dərslikdən keçilirdi. Danışacağım əhvalat isə budur: bir dəfə jurnalist kimi Moskvaya səfər etmişdik. Ora ilk səfərim idi və haradasa, 1990-cı illərin sonuna təsadüf edirdi. Tədbirdən sonra bizə Moskvanı gəzmək üçün bir neçə yer təklif etdilər. Vaxt qısa olduğundan hamısını gəzə bilməzdik, bir seçim etməliydik. Mən dedim ki, Kremli görmək istəyirəm. Amma digər həmkarlar-görünür, əvvəlcədən Kremldə olmuşdular - başqa marşrutlar təklif etdilər. O zaman israrla təkid etdim ki, yox, mütləq Kremli görməliyəm. Rus bələdçisi soruşdu ki, axı nə var Kremldə, niyə bu qədər təkid edirsiniz? Orada təsəvvür etdiyiniz qədər də böyük şeylər, qeyri-adi nəsə yoxdu. Onda cavab verdim ki, orta məktəbdə oxuyanda bizə rus tarixini elə ciddi keçirdilər ki, Kremldə az qala hər bir daşın nə vaxt qoyulduğunu əzbər bilirik. “Saat qülləsi” nə vaxt qurulub, “Qızıl meydan” nə zaman salınıb, - bunların hamısını bizə əzbərlədirdilər. Mən bu tarixi əzbərləmək üçün çox əziyyət çəkmişəm və indi görmək istəyirəm ki, axı orada nə var? Mənim də bu əziyyətimə heyfim gəlir.\nHə, indi keçək yaddaşımdakı mənə\n-Açığını deyim, uşaqların sakit, əfəl olmasını xoşlamıram. Özüm də uşaqlıqda çox dəcəl olmuşam. Valideynlərim ziyalı idilər, çalışırdılar ki, vaxtımın böyük hissəsini oxumağa həsr edim. Amma sizə deyim ki, oxumağa çox vaxt sərf etməzdim, gözdən yayınan kimi qaçıb uşaqlarla oynayardım. Özü də bir az da gözdən uzaqlara, meşə ətəklərinə gedərdik. Meşənin uzaqlığında tala vardı, ora çatıb əvvəlcə meşə meyvələrindən yeyər, daha sonra çilingağacı, qaçdı-tutdu, futbol oynayardıq. Bu, valideynlərimizi çox narahat edirdi. Mənə hədd qoyurdular ki, belə olmaz, çox narahat olurdular, atam da mənə axırda məhdudiyyət qoydu. Mən fürsət düşən kimi yenə qaçıb, uşaqlara qoşulardım. Amma dərslərimdə də əlaçı olmuşam. Hamısından “beş” alırdım. Atam o zaman mən görə çox narahat idi. O, tibb işçisi kimi kənddə böyük hörmət qazanmışdı. Kənddə atama o qədər hörmət var idi ki, hətta öz yaşıdı olan adamlar ona “əmi” deyə müraciət edirdilər. Fikirləşmişdi ki, bəlkə onun hörmətinə görə müəllimlər mənə yüksək qiymət yazırlar. Günlərin birində, biz dərsdə olanda qəfil qapı açıldı və gördüm ki, atam məktəbin direktoru ilə birlikdə sinifə daxil oldu. Müəllimdən üzr istəyib, ən axırıncı partada oturdu və dərhal xahiş etdi ki, məndən dərs soruşsun. Lövhəyə çıxdım, əvvəlcə sinif otağında valideynin, direktorun olmasından sıxıldım. İstər-istəməz nəsə diskomfort yaşamalı olursan. Amma müəllim sağ olsun, ilkin açılışı mənə verib, psixoloji sarsıntını üzərimdən götürdü vədərsi danışmağa başladım. Dərsə cavab verib, yüksək qiymət aldım. Atam o gün bütün dərslərdə oturdu. Hamısına da cavab verib, “beş” aldım. Kişi buna çox təəccüblənmişdi. Gəlib, dedi ki, mən heç nə başa düşə bilmirəm. Nə təhər olur ki, sən başqalarının dərsə sərf etdiyi vaxtın heç onda biri qədər oxumursan, amma... Mənim çox yaxşı yaddaşım var idi, başqalarının bir saata öyrəndiyi şeyi, on dəqiqəyə daha çevik öyrənərdim. Qalan vaxtı da tay-tuşlarımla keçirirdim...\nAmma həmin gündən sonra da atamın şübhələri üzərimdə bir xeyli qaldı. Nəhayət, onun şübhələrini ikinci dəfə götürmək mənə qismət oldu. On birinci sinifə gedəndə tarix fənni üzrə olimpiadalarda rayon və zona birincisi oldum. Sonra Bakıya qədər gəlib çıxdım və orada da respublika miqyasında ilk üçlüyə düşdüm. Bu, çox böyük göstərici idi. O vaxt əmin oldum ki, valideynlərimin şübhəsi artıq dağılmağa başlayıb. Orta məktəbi bitirib Bakı Dövlət Universitetinə daxil olanda, atam zarafatla dedi ki, “mən hələ də şübhəliyəm”.\nƏsl çətinlik burada imiş ki...\n-Universitetdə - Bakı Dövlət Universitetinin Filologiya fakültəsində çox aktiv tələbə olmuşam. Universiteti fərqlənmə diplomu ilə bitirdim. Onda müəllimlər məsləhət gördülər ki, qalıb universitetdə işləyim. Fakültə Tələbə Elmi Cəmiyyətinin aktivi, həmçinin, qrup nümayəndəsi olmuşam, müəllimlərlə əlaqəm çox yaxşı idi. Onların tövsiyəsi ilə aspiranturaya imtahan verdim, qəbul olundum. Dövr çox çətin və çətin olduğu qədər də maraqlı idi. Bu səbəbdən, təzadlı tələbəlik illərimiz keçib. Müstəqil ölkənin qurulduğu illər idi... Maddiyat baxımından əziyyət çəkirdik, amma mənəvi mənada özümüzü çox güclü hiss edirdik. Müstəqillik yolunda ilk addımlar atılırdı. Və biz də belə bir mərhələnin tələbələri idik. Özümüzü şərəfli missiyanın tərkib hissəsi kimi görürdük.\nAmma iqitisadi vəziyyət çox çətin idi. Təsəvvür edin ki, mən o vaxtlar əlaçılıq təqaüdü alırdım. Həmin dövrün aylıq əlaçılıq təqaüdü ilə mən yalnız 1 qalın dəftər və qələm ala bilərdim. Çox aşağı, simvolik bir məbləğ idi. Güclü inflyasiya getmişdi, şərait ağır, yataqxanalarda da yer yox... Çünki bizim qəbul olunduğumuz ildə məlum hadisələrin sonucunda məcburi köçkünlər Bakıya gəldilər. Onların bir qismi universitet yataqxanalarında yerləşdirilirdi. Heç kirayə tutmağa da yerlər qalmamışdı. Çörək də ancaq talonla verilirdi. Bunları onsuz da o dövrü keçən hamı bilir. Biz də o talonla yarım çörək ala bilirdik. O da çox vaxt mümkün olmurdu. Çünki təsəvvür edin, biz günortaya qədər dərsdə olurduq. Dərsdən sonra da gəlib çörək növbəsinə durmalı idik. Bəzən növbələr 2-3 saata qədər uzanırdı. Durmaq mümkün deyildi. Günümüzü növbədə keçirəndə gəlib dərslərimizi oxumağa vaxt qalmırdı. Hə, onu da deyim ki, bu qədər çətinliklərin içində biz həm də oxuyurduq. Söz qoymuşduq ki, hər dəfə bir tələbə gedib, hamımızın yerinə növbə çəkəcək və heç olmasa, bir nəfərin payına düşən çörəyi ala biləcəkdi. Həmin çörəyi də bir neçə yerə böləndə doyumsuz olurdu.\nAcıdan doğulan fərəhlər\n-Bir dəfə elə bir vəziyyət yarandı ki, kənddən göndərilən pay yolda ləngimişdi. Biz üç nəfər tələbə yoldaşı ac qalmamaq üçün Yasamal bazarına gedib üstümüzdə olan pulla bir ədəd badımcan aldıq. Badımcanı elektrik “peçi”nin üzərində sadəcə pörtlədib yedik və bir sutka onun hesabına ayaq üstə qaldıq. Elə dövrümüz də olub. Amma buna baxmayaraq, bizdə çox yaxşı ruh yüksəkliyi var idi.\nO zaman indiki texniki imkanlar yox idi. Biz xəbərləri sadəcə, qəzet və televiziyadan alırdıq. Yadımdadır, hər gün axşam saat 8-də AzTV-də “Xəbərlər” gedərdi. “Xəbərlər”i izləmək üçün qaldığımız Bakı Dövlət Universitetinin yataqxanasından piyada köhnə avtovağzala, indiki Mehdi Hüseyn heykəlinin olduğu yerə gedərdik. Bir tələbə yoldaşımız bizdən çox böyük idi. Hərbi xidmət keçmişdi, oxuya-oxuya həm də gecələr işləyirdi. Həmin vaxtı avtovağzalda bir dükanda gecə gözətçisi kimi çalışırdı. Onun həmin dükanda bir balaca televozoru vardı, biz də hər gün xəbərlərə baxmaq üçün yataqxanadan ta ora piyada gedib-qayıdırdıq. Ovqatımız isə hər zaman əla olardı. Allah heç bir çətinliyi cavabsız qoymur. Çətinliklərdən keçən, sınanmış adamlar sonradan xeyli uğurlar qazana bilir. O məsələlərdə bir az da mənim kəndimin faydası oldu. Biz uşaqlıqdan fiziki baxımdan çox güclü və sağlam böyüdük. İlk dəfə qrip xəstəliyini Bakıda olanda-tələbə vaxtı tutmuşam. Kənddə olanda o qədər sağlam idik ki, heç xəstəlik yada düşmürdü! Bəzən, yağış yağırdı, amma biz o yağışın altındaca oynayırdıq. Heç xəstələnib eləyən də olmazdı. Uşaqlıq dövründə bu mənada xeyli sınaqlardan çıxmışam-üç dəfə qolum sınıb, beş-altı dəfə başım yarılıb. Bütün bu öyrəndiklərim 1990-cı illərin ağır fəsadlarını başa vurmağa yardımçı oldu.\nNiyə tarixçi olmaq istəyirdim?\n-Kəndimizin bir tərəfində uzunluğu təqribən 1,5 km-ə yaxın olan uzun və qədim bir qəbiristanlıq var. Orada qədim qoçşəkilli məzar daşları və tarixi abidə olduğu bilinən xeyli sayda əşyalara rast gəlmək olar. Amma bu qədim tarix heç yerdə açılmayıb. Bildiyimiz kimi, qədim dövrlərdə şəhərlər, yaşayış mərkəzləri o qədər də böyük olmayıb; əhalisi ən çoxu 5-6 min... Görün, burada nə qədər böyük insan kütləsi yaşayıb ki, qəbiristanlığın uzunluğu 1,5 km-ə çatıb. Bu, o deməkdir ki, burada vaxtilə çox böyük yaşayış massivi olub. Kəndimizin aşağı hissəsində, İran sərhədi ilə bizim aramızda bir düzəngah yer var, adına Adnabazar deyirlər. “Adına” biz tərəflərdə cümə gününə deyərlər. Adınabazar - yəni cümə bazarı - həqiqətən də bazar yeri olub. Bu, onu göstərir ki, buralarda orta əsrlər şəhər massivi imiş. Həmin massivin qəbiristanlığı, bazar meydanı hamısı qalıb. Amma həmin qədim mədəniyyətdən heç nə yazılmayıb, heç nə qalmayıb. Niyə qalmayıb, kimlər aparıb şəhər mədəniyyətin nümunələrini?-bu sualara cavab tapmaq isəyirdim. Tarixçi olmaq sevdam da buradan qaynaqlanmışdı.\nƏsədli kənd möcüzəsi\n-Kəndimizdə milli bayramımız olan Novruz tamam başqa cür keçirilir. Buranın insanları Novruzu sadəcə, bir bayram olaraq qeyd etmirlər, həm də onu yaşayırlar. Kənddə Novruz bayramı hiss olunur, təbiət özü bunu insana diktə edir. Kəndimiz dediyim kimi, dağın ətəyində yerləşir, yaz dumanı deyilən bir təbiət hadisəsi gecələr gəlib kəndin üzərinə çökür, səhər açılanda isə uzaqlaşıb gedərdi. Səhərlər erkən oyanıb kəndin arxasındakı təpənin üstünə qalxardıq. Görərdik ki, kəndin üzərindəki duman təbəqəsi yavaş-yavaş yüksəyə qalxır və təpənin üzərində yanımızdan ötüb keçir. Gedəndə sanki insanın bütün ağırlığını da özü ilə aparırdı. Biz xüsusi olaraq Novruz günündə təbiətin necə dəyişdiyini hiss edirdik.\n-Ali məktəbdə-Bakı Dövlət Universitetindəoxuyanda rəhmətlik professor Azad Nəbiyev Folklor kafedrasının müdiri idi. Biz tez-tez elmi müzakirələr keçirirdik. Bir dəfə də Novruz bayramına həsr olunan müzakirə təşkil etdik. Məruzəçi mən idim, fikirlərimi bölüşməliydim, sonra da müzakirə açılmalıydı. Yazımda bir neçə detalı xüsusi qabartmışdım. Bizdə Novruz deyəndə fars dilindəki “yeni gün” anlamı başa düşülür. Mən alim deyiləm və müdaxilə edə bilmərəm. Amma nədənsə bu məsələyə şübhəylə yanaşıram. Həmin şübhələrimi öz mühazirəmdə də vurğulamışdım. Deyirdim ki, Novruz sözünün sonluğu “gün” mənasını verən farsdilli “ruz” deyil. Siz fikir verin, bizdə işıqla bağlı olan əksər sözlərin sonu”uz” şəkilçisi ilə bitir; ulduz, üz (nurlu, üz), xoruz (səhərin açıldığını xəbər verən ev quşu) və əlavə 5-6 söz misal göstərmişdim. Nor-qor sözü də od –istilik mənasında dilimizdə işlənib və bəzi alimlərimiz bunu vurğulayıblar. Burada çox maraqlı paralellik aparmışdım. Nor-qor hissəsinin istilik, “uz” hissəsinin işıqla bağlılığına və Noruz-un ( Novruzun) da sırf bu müstəvidən qəbul edilməsini yazmışdım. Növruz təbiətdə istinin, işığın artdığı gündür. Bu, təbii ki, elmi cəhətdən əsaslandırılmamış fikir idi, fərdi mülahizəydi. Bunu deyəndə mübahisələr başladı.\nMüzakirədə bizim tanınmış professorlar iştirak edirdilər. “Avesta”dan misallar gətirdilər. Onda mən o zaman üçün, elə indi üçün də aktual olan bir məsələni səsləndirdim. Dedim, bizim problemimiz odur ki, Novruzu-“Avestan”ı Bakıda, asfaltın üzərindəmüzakirə edirik. Oturmuşuq asfaltın üstündə və təbiət bayramının mübahisəsini aparırıq. Novruz təbiət bayramı, təbiət hadisəsidir. Biz də asfaltın üstündə ““Avesta”bunu belə dedi”, “onu belə dedi” söyləyib, təbiət bayramını müzakirə edirik. Təbiət bizdədə dəyişir, xalq da təbiətin oyanmasını bayram edir. Novruzun, “Avesta”nın mahiyyətinə varmaq üçün təbiətin qoynuna getmək lazımdır. Təbiətin oyanmasını bilmək üçün torpağın üstündə dayanmaq lazımdır. O zaman torpağın necə oyandığını, getdikcə necə özünə gəldiyini, donunun necə açıldığını görə biləcəksiniz. Bunun nə dəxli var ki, farslar həmin günü necə adlandırır? Bu, təbiətin, torpağın oyanışıdır və bizim torpağın üzərində də baş verir.\nBu mülahizəm Azad müəllimin çox xoşuna gəldi. Təklif etdi ki, gələcəkdə elmi işimi də bu sahədən götürüm və dissertasiya yazım.\nNovruzu biz kənddə tam gözəlliyi ilə yaşayıb, içimizdən keçirə bilirik. İstər uşaq oyunları, istər müxtəlif adət-ənənələr hamıya doğma idi. Böyüklərin iştirakı ilə müxtəlif yarışlar keçirərdik. At, güləş yarışları hamıya maraqlı gələrdi. Kənddə əsl bayram əhval- ruhiyyəsi hiss olunurdu. Mən bu gün yenə də o fikirdəyəm ki, Novruz bizim milli bayramımızdır, onun adı da milli sözlərin birləşməsidir. Sadəcə elmi isbatı lazımdır.\nBunu da mütləq deyim: məni şəhərdə ən çox sıxan amil...\n-Kəndimizdə ağsaqqala hörmət, böyük-kiçik münasibəti klassik müstəvidə qorunardı. Yanından böyük keçdimi, ona salam vermədən ötmək hörmətsizlik sayılardı. Biz ümumiyyətlə, bu haqda düşünməzdik də...Amma ilk dəfə Bakıya gələndə -onda hələ uşaq idim, xalamgilə qonaq gəlmişdim-bu çətinliyi yaşadım. Yanımdan ötən hər böyüyə salam verirdim. Onlar da kənddəki insanlar deyildilər ki! Dönüb çox qəribə tərzdə tanımadıqları uşağın onlara salam verməsinə baxardılar. Xalam oğlu bu hadisəni başqalarına danışanda, xeyli güldülər, mən sıxıldım. Sonradan məni başa saldı ki, belə olmaz. Amma yenə də utanardım. Yanımdan yaşlı bir adam keçəndə çox sürətlə ötərdim ki, bu “hörmətsizliyi” duymasın, özüm də o sıxıntıdan tez azad olum... Amma sonradan....Sonradan başqa dünyalarla da tanış olduq. Kəndimizin dünyasından tamam fərqlənən dünyalarla... Kəndimizdə elə bir dünya idi ki, orada gecə ikən evinə qəfil gələn qərib adamı qonaqlayıb, həyətindəki bircə toyuğu da ona kəsərdilər.\nTəzələnmək üçün sonluq\n-Bu gün də ruhən təzələnmək üçün tez-tez kəndimizə gedirəm. Hər dəfə xaricə səfər edib qayıdandan sonra dərhal ora baş çəkirəm. Müəllimlərimə, məktəbimizə, qohum-tanışlara baş çəkir, sonra da mütləq qəbiristanlığı ziyarət edirəm. Allah ölənlərinizə rəhmət eləsin, rəhmətlik anamın məzarı oradadır. Anam nə qədər yaşayırdısa, özümü elə bil həmişə mühafizə edilmiş sayırdım, bilirdim ki, hər zaman duaları bizimlədir. Xarici səfərlərdən qayıdanda, bəzən Bakıda öz evimə getmədən aeroportdan birbaşa kəndə gedərdim, anamı ziyarət edərdim. Nə qədər uzaq də olsa, yorğunluq hiss etməzdim, öncə kəndə gedib ona baş çəkib, sonra Bakıya qayıdardım.\nİndi hər dəfə anamın məzarını ziyarət edəndə, rahatlaşanda düşünürəm ki, gör dədə-baba yurdlarından məcburi köçkün düşmüş soydaşlarımız necə ağrı-acı çəkirlər! Allah qismət etsin, tezliklə işğal altındakı torpaqlarımızı, əsarətdəki ruhlarımızı azad edək!\nKəndə gedəndə ətrafında böyüdüyüm meşələrə, sərin sulu bulaqlara baş çəkirəm. Bulaq anlayışı indi çox yerdə sıradan çıxıb, plastik borularla çəkilən bulaq suyu başqadır. Əsl təbii bulaq yerdən çıxıb qaynayan bulaqdır. Gedib, onu müşahidə etməyin özü bir fəlsəfədir. Saatlarla müşahidə edəndə, insanın bütün beyini təzələnir. Çalışıram ki, çox ara verməyim, mütəmadi kəndə baş çəkim. Saf insanlarla söhbət etmək, onların məsum çöhrələrini görəndə adam özünü bir növ muzeydə hiss edir. Mən bu muzeydə olmaqdan həmişə zövq almışam...скачать dle 12.1\nTeqlər: kendim Bir aglaya aglaya Menim dunyadan kochdu chox bu hesretden nisgille kendchimiz Elesgerli Mushfiq


Elə bilirdim ki, çoxlu pulum olanda... - Amerikanın ən nüfuzlu azərbaycanlı iş adamı ilə MÜSAHİBƏ\n27 Dekabr 2018 12:30 (UTC+04:00)\n- Amir, demək olar ki, eyni dövrün uşaqlarıyıq. Məncə, çox gözəl illər idi...\n- Çox qəribədir. İnsan uşaq olanda böyümək istəyir. Böyüyəndə də uşaqlığına geri qayıtmaq üçün hər şeyini verməyə hazır olur. O vaxtlar indiki bolluq yox idi, amma biz yenə də xoşbəxt idik. Bir-birimizə sms yazmırdıq, saatlarla internet qarşısında vaxtımızı öldürmürdük. Pəncərələrimizə yaxınlaşıb qışqırırdıq ki, Bəhram, həyətə düş, oynayaq. Anamız çörək almağa göndərəndə isə, evə qayıda-qayıda yarısını yeyib bitirirdik. Yadınızdadır, “Turbo”, “Love is” saqqızları?\n- O saqqızlardan çıxan yapışqanları toplayırdım. Xüsusən də maşın şəkillərini... Əminəm ki, bunu hamımız edirdik (gülürük).\n- Və o maşın yapışqanları yığan uşaq bu gün dünyanın ən nüfuzlu İT şirkətinin sahibidir.\n- Bəli. Bu şirkət qardaşımla qurduğumuz biznesin bir qoludur. Məlumatın sürətli ötürülməsi üçün SSD drayvlar istehsal edirik. Bu işdə yeganə rəqibimiz "Samsung" şirkətidir.\n- Amerikaya köçmək qərarınız nə ilə bağlı idi?\n- Atam hökmlü insandır. Bir gün dedi ki, sən Amerikaya getməlisən. Hətta orada ömürlük yaşayacağımı, bəlkə heç vaxt geri qayıtmayacağımı da gözə aldı. Qətiyyən getmək istəmirdim, amma təyyarənin uçmağına cəmi 3 saat qalmış əşyalarımı yığıb aeroporta gəldim. Mühacir həyatı çox çətindir. Quru yerdə yatdığım günlər də olub. Amma əminəm ki, hər kəs sıfırdan başlayıb istənilən biznesdə uğur qazana bilər.\n- Müsahibələrinizin birində atanızla bağlı alışmadığımız xatirənizi bölüşmüsünüz. Bəlkə bizim oxucularımıza da danışaq bu haqda?\n- Mən dərslərini yaxşı oxuyub, evdən çıxmayan sakit uşaq deyildim. Günüm dostlarımla küçələrdə keçirdi. Bu isə valideynlərimi təngə gətirirdi. Bir dəfə gecə evə qayıtdım. Atam mənimlə çox ciddi söhbət elədi. Dedi ki, bu gündən sonra maddi cəhətdən məni təmin etməyəcək və artıq evdə yediyim yeməyə görə də pul ödəməli olacam. Çox qəribə hisslər keçirdim, amma işimi qurmaq üçün bu, mənə stimul verdi.\n- Gənc, kifayət qədər də uğurlu biznesmensiniz. Bəlkə zirvələri fəth etməyin yolunu bizə də öyrədəsiniz?\n- Sıfırdan başlamaqdan heç vaxt qorxmayın. Bir müddət başqa sahələrdə işləyib pul qazanmaq bahasına olsa belə xəyallarınızdakı iş üçün sərmayə yığın. Əlinizdə olanlarla kifayətlənməyin, rahatlaşmayın. Bilirsiniz də, zirvəyə qalxanadək, nəfəsiniz də kəsiləcək, ayaqlarınız da büdrəyəcək, soyuqdan əlləriniz də donacaq. Amma zirvənin ləzzəti hər şeyi unutduracaq.\n- İdmançıların prodüserliyi ilə də məşğulsunuz. Kimlərlə çalışırsınız?\n- Taleyinə biganə qalmadığım idmançıların prodüserliyini üzərimə götürüb onlara kömək edirəm. İndi Rusiyanın qaydasız döyüşçülərinin assosiasiyası idmançılarının Amerikada tanıdılması üçün bizə müraciət edib. Mən istənilən işə başlayanda yalnız maksimal uğuru gözə alıram. Odur hələ ki, idmançıları da, özümü də bu yolda sınayıram. Çünki hər iki tərəfdən 100 faiz əmin olmalıyam. Hazırda isə UFC, Bellator kimi turnirlərdə iştirak edirəm. Bu biznesin inkişafı üçün bütün vacib şərtlərlə tanış oluram.\n- Özünüzü növbəti uğurlara necə ruhlandırırsınız. Ümumiyyətlə, bir az motivasiya üsullarınızdan danışın...\n- Uğur əldə edən insanlarla görüşürəm, onların müsahibələrini dinləyirəm. Ətrafıma məndən daha yaxşı, daha uğurlu, hətta əldə etdiklərindən də artığına nail olmaq istəyən insanları toplayıram. Həmçinin özüm də nümunə olmağa çalışıram. Olimpiya və dünya çempionları ilə birgə məşq edirəm. Bu güclü insanlar uduzmağı sevmirlər, yalnız irəli addımlayırlar.\n- Mənəvi gücünüz qədər fiziki hazırlığınız da diqqətimi çəkdi. Elə bu yaxınlarda Amerika mediasında yayılan videonuzla hətta hərbçilərə meydan oxudunuz...\n- Bəli, sağlam həyat tərzi sürürəm. Həmin videoda isə 24 kq yüklə 10 dəfə dartındım. Bu, Amerikanın hərbi hava qüvvələrinin əsgərlərinin maksimal normatividir.\n- Cibimiz boşaldıqca, ətrafımız da boş qalır. Oxşar vəziyyətə düşmüsünüz?\n- Yaradana şükür olsun ki, belə duruma düşməmişəm. Biznes elə sahədir ki, enişini-yoxuşunu öncədən müəyyən edə bilmirsən. Dəfələrlə hər şeyi sıfırlayıb yenidən başlamışam. Yaxın dostlarım barmaqla sayılacaq qədərdir, amma heç vaxt mənə xəyanət etməyiblər.\n- Bəs hansı cəhətlərimiz bizi uğura aparır?\n- Güclü iradə, inadkarlıq, məsuliyyət, ən əsası öz səhvlərini görmək bacarığı. Özünüzü nə qədər tənqid etsəniz, bir o qədər sürətlə uğura addımlayacaqsınız.\n- Əsl sevgini pulla almaq mümkündür?\n- Təbii ki, yox. Əvvəl düşünürdüm ki, çoxlu pul qazanacam, sonra evlənmək asanlaşacaq. Amma indi anlayıram ki, yanılmışam. Təsəvvür edin ki, sevdiyiniz insanla bütün çətinlikləri birgə keçəndən sonra rahat həyatı dadırsınız. Kasıblıqla sınanmış sevgi daha möhkəm olur.\n- Sizcə dünyamızda hər kəs eyni hüquqa sahib olmalıdır?\n- Amerikada belə bir deyim var: “Bir insanın hüquqlarının bitdiyi nöqtədə digərinin hüquqları başlayır".\n- Bəs necə düşünürsünüz, ətrafımızdakı hər kəsə yardım etməyə məcburuq?\n- Düşünürəm ki, bəli. İmkanınız varsa, yaxşılıq etməkdən çəkinməyin. Amma sadəcə pul verməyin, qazanmağın yollarını da öyrədin. Bu, onun sizdən asılılığının qarşısını alacaq, özü də həyatda nəyəsə nail ola biləcək.\n- Amir Allahverdi üçün gözəllik idealı var?\n- Bəli... Anam... O, mənim üçün gözəllik idealıdır.\nFotolar: Sergey Buzovski


Akvariumda neçə canlı balıq var? - Goldfish - 2019\nBöyük akvarium balıqları kiçiklərdən daha uzun ömürlüdür, bəziləri isə bir nəfərdən çoxdur. Balıqlar soyuq qanlı heyvan olduğundan, bədən istiliyi suyun temperatura uyğun gəlir. Artan kimi, orqan prosesləri sürətlənir, buna görə də bədənin tükənməsi və yaşı azalır. Həm də heyvanların qeyri-adekvat qidalanma və ya overfeeding həyatını azaldır. Akvarium cichlids həssas bir mədə-bağırsaq traktına malikdir və düzensiz dozada və ya canlı larva əlavə olunanda, onlar asanlıqla xəstə ola bilərlər. Təmiz su da vacibdir - xallı olmayan növlər xlor, nitrit, nitrat və üzvi maddələrin tərkibinə həssasdır. Polypterus və Labyrinth cinslərinin balıqları atmosfer oksigeninə ehtiyac duyur.\nNeçə il yaşayır, akvarium balıqlarının həyatı\nAkvarium balığı - daimi diqqət və qayğı tələb edən incə canlılar. Hal-hazırda, onların müxtəlif növləri, onların hər biri öz xüsusiyyətləri var çox sayda var. Bir akvarium tərəfindən bu spesifikliyin rədd edilməsi xəstəliyə və balığın ölümünə səbəb olur. Baxmayaraq ki, onlar üçün ideal şərait yaratsalar da, ölümsüz deyil və nəticədə sadəcə yaşlılardan ölürlər.\nAiləyə və növlərə görə təbiətə görə sərbəst buraxılan akvarium balıqlarının həyat müddəti hər birinə aiddir. Belə ki, məsələn, Kharacin (Minor - 6 il, Neon - 4 il, Tetras - 5,5 il, Piranhas - 10 il, Metinnis - 10 il), orta ömür yeddi ildir. Orta hesabla Carp (Kardinal - 4 il, Goldfish - 15 il, Barbus - 7,5 il, Rasbora - 7,5 il, Danio - 6 il) səkkiz il ərzində onun iştirakı ilə akvariumçuya xahiş edə bilər.\nCichl ailəsinə aid olan balıqların ən müxtəlif və rəngli formaları (Apistogram - 4 il, Discus - 14 il, Tsykhlozom mezanauta - 10 il, Tsixlozom meeka - 12,5 il, Skalariya - 10 il, Severum - 14 il) . Toxucaqlı dişlər - Molineses, Petsilia, Guppy və Kılıçdar kimi orta hesabla, digərlərindən daha az yaşayır - 3,5 il. Balıq balığı (bişirilmiş şüşə - 8 il, spirtli - 9 il, Tarakatum - 10 il), orta ömür 8 ildir. Labirintlərin həyatı (Gourami, Lelius, Petushki) təxminən 5 ildir.\nYaşlı balıqlarda rəng və gözəlliyin ən böyük tamlığı olduğuna inanılır. Bir akvariumun hərəkətləri böyük miqdarda akvarium balıqlarının yaşadıqlarını müəyyən edir. Mövsümlü akvariumlar, onların həyat sürətini stabil şərait, müntəzəm yemləşdirmə və yırtıcıların olmaması kimi təsir edən amillər nəzərə alaraq, ev heyvanlarının həyatlarını uzatmağa çalışırlar.\nƏn qabaqcıl və müvəffəqiyyətli aquaristlər, optimal baxım şərtlərində balıq ömrünün artdığına əmin olurlar.\nAncaq hər şey belə sadə və sadə deyil. Akvarium, bir qayda olaraq, bir neçə növ sakinləri ehtiva etdiyinə görə həmişə "qızıl məna" axtarmalıyıq, belə araşdırmaları son dərəcə çətinləşdirir.\nBir akvarium müstəqil olaraq öz təcrübəsi ilə sınaqdan və səhvdən ibarət uzun bir yol keçərək, bütün sevdiyi ev heyvanları üçün optimal olacaq olan çox şəraitləri seçməlidir. Akvarizmin əsas məqamları daimi özünüidarə etməkdir, bu isə uğur əldə etməyə kömək edəcəkdir.\nAquarium balığı necə qayğı\nCopyright 2019 \_ none \_ Akvariumda neçə canlı balıq var?


«The Washington Post» demokratiyanın geriləməsindən və Xədicədən yazır\n2021, 23 İyun, çərşənbə, Bakı vaxtı 23:15\nBakı sakini Lenin-in portretini sökür - 1991\n«Soyuq Müharibədən sonra demokratiyanın genişlənməsi, diktaturaların çöküşü görüntüsü yarandı. Ancaq bu gün demokratiya geriləyir. Şəffaflıq, hüququn aliliyi, hesabatlılıq və insan ləyaqətinə hörmət geninə-boluna tapdalanmaqdadır. Avtokratlar, bəzən hətta Qərb siyasətçiləri açıq-aşkar qorxu, ksenofobiya və paranoyya daşıyıcılarına çevrilirlər. Demokratiyanın düşmənləri günü-gündən cəsarətlənir. Bütün bunların baş alıb getməsinə Birləşmiş Ştatlar qismən məsuliyyət daşıyır. ABŞ dünya avtokratlarına qarşı dayanmalıdır». Bunu «The Washington Post» qəzeti «Demokratiya geriləyir» adlı baş məqaləsində yazır.\n«The Washington Post» «demokratiya niyə geriləyir» sualına cavab tapmağa çalışır. Bir səbəb kimi neftin ucuzlaşması daxil, iqtisadi problemlərin avtoritar rejimləri silkələməsi, repressiv rejimlərin ictimai itaətsizliyi önləmək məqsədilə sərt tədbirlərə əl atması göstərilir. Digər tərəfdən, «Ərəb baharı» Yaxın Şərqdə iylənmiş avtokratik üsuli-idarəni devirsə də, Tunisi çıxmaqla, digər yerlərdə demokratik qüvvələr boşluğu doldurmağa hazır olmadılar. ABŞ-ın İraq və Əfqanıstanda demokratiya quruculuğunu hədəfləyən layihələrinin üzləşdiyi çətinliklər isə başqa yerlərdə oxşar cəhdləri önləmiş oldu:\nAnkarada terror- 13 mart 2016\n«Birləşmiş Ştatların yetərincə diqqət ayırmamasının da rolu az olmadı. Liberal dəyərlərin irəli aparılmasında ABŞ-ın tayı-bərabəri yoxdur. Son dekada inam böhranı, yorğunluq hissi və dünyadan çəkilmə dövrü oldu. Amma durumun daha da pisləşməsi təhlükəsi var – cənab Trump və demokrat namizəd Bernie Sanders beynəlxalq öhdəliklərdən bir az da çəkilmə vəd edirlər. Dünyada azadlıq dirçəlişinə ümid edənlər seçicilərin ancaq və ancaq ABŞ-da demokratik rəhbərliyi canlandıracaq prezidentə səs verəcəyinə ümid bəsləyə bilərlər».\nBAZAR GÜNÜ TERRORU\n«The Wall Street Journal» bazar günü Türkiyə paytaxtı Ankarada 34 nəfərin ölümü, 125 nəfərin yaralanmasıyla nəticələnmiş terror hücumundan yazır. «Yalnız bəzi günlər dünyada dinc insanlara qarşı terror hücumları baş vermir», - yazan qəzet bazar günü Fil Dişi Sahilində 16 nəfərin də qətlə yetirilməsinə diqqət çəkir. «İslam Məqribində əl-Qaidə» qruplaşması həmin hücuma görə məsuliyyəti üzərinə götürüb.\n«Yaxın Şərqdə nəzarətsiz qalan «əl-Qaidə» və «İslam Dövləti» (İŞİD) silahlı qruplaşması Afrikaya doğru genişlənməkdədir. Onlar Qərbi Afrikaya irəliləyir, yeni üzvlər toplamaq yarışına girişiblər».\n«Türkiyədə oktyabrdan bəri artıq dördüncü intiharçı partlayışı törədilib. Ötən ay Ankarada oxşar hücumda 29 nəfər həlak olmuşdu, əsasən də hərbçilər idi. Türkiyə hökuməti fevral hücumunda kürd silahlıları ittiham etsə də, əvvəlki hücumlardan çoxu İŞİD-lə əlaqələndirilib».\n«Artıq yeni terror normasının qəbul olunduğu dünyaya xoş gəlmisiniz», - «The Wall Street Journal» yazır.\nPUTIN-LƏ ERDOGAN YOLA GEDƏCƏKLƏR?\nABŞ-ın Azərbaycanda keçmiş səfiri, hazırda Atlantika Şurasının aparıcı əməkdaşı Matthew Bryza «Newsweek» dərgisində Rusiya-Türkiyə münasibətlərindən yazır. Ötən ilin noyabrında Türkiyənin Suriya sərhədində Rusiya təyyarəsini vurmasından sonra iki ölkə gərginlik yaşayır. Rusiya prezidenti Vladimir Putin üzrxahlıq tələb edir, Recep Tayyip Erdoğan boyun əymir. Ancaq müəllifin fikrincə, ziddiyyətlərə baxmayaraq, bu liderlər dil tapacaqlar, çünki oxşarlıqları çoxdur.\nBirincisi, Rusiya avtoritar ölkədir, Türkiyə isə, qüsurlu da olsa, demokratiyadır. Prezident Erdoğan Türkiyəni prezident respublikasına çevirməyə çalışır və müxalifətdən olan deputatları da ardınca getməyə inandırmalıdır. Putin-in belə bir əndişəsi yoxdur. Ancaq, məsələn, Türkiyə medianı təsiri altına almağa çalışsa da, bu ölkənin jurnalistləri rusiyalı həmkarları kimi terrora məruz qalmırlar.\nİkincisi, türk seçiciləri liderlərindən sülhün təminatını gözləyirlər. Onlar Rusiya ilə uzunmüddətli gərginliyi qəbul etməyəcəklər. Putin də türk seçicisinin Rusiya ilə münaqişədən qaçmaq istəyindən yararlanıb gərginliyi artırır, iqtisadi sanksiyalar qoyur, rusiyalı turistlərə Türkiyəyə getməyi qadağan edir və s.\n«Prezident Erdoğan tezliklə üzr istəyən deyil. Ancaq indilik Rusiya barədə yumşaq danışır…Sonucda, Erdoğan gərginliyin azaldılmasının daha şərəfli yolunu tapmağa çalışır. Noyabr insidentindən sonra Putin-lə görüşmək istəmişdi. Putin belə bir görüşü Erdoğan-ın üzrxahlığı kimi də qələmə verə bilərdi. Daha sonra iki liderin oxşarlıqları onları yenidən əməkdaşlıq məcrasına yönəldəcək... Hələliksə, bu yol keşməkeşli görünür. Nə Putin, nə də Erdoğan güzəştə birinci getmək istəyir».


Bu, əhalinin sosial rifahının yüksəldilməsinə yönələn siyasətdir - ŞƏRH\nPandemiya ilə bağlı tədbirlərin gücləndirilməsi, bu xəstəliklə əlaqədar xərclərin artması neftin qiymətinin kəskin şəkildə ucuzlaşması ilə üst-üstə düşdü. Belə olan halda iqtisadiyyatda kifayət qədər mürəkkəb vəziyyət yarandı.\nBunu Publika.az-a açıqlamasında iqtisadçı Elşad Məmmədov deyib.\nİqtisadçı bildirib ki, koronavirus Azərbaycan iqtisadiyyatına da təsirsiz ötüşməyib: "Xəstəliklə əlaqədar neftin qiymətinin kəskin şəkildə ucuzlaşması iqtisadiyyatda kifayət qədər mürəkkəb vəziyyət yaratdı. Proseslərin ölkə iqtisadiyyatına ciddi mənfi təsirinin olmaması üçün Azərbaycan Prezidenti tərəfindən 4 istiqamət üzrə işçi qruplar yaradıldı. İşçi qruplarının başlıca məqsədi mənfi fəsadların maksimum dərəcədə yumşaldılması və iqtisadiyyatın dayanıqlılığının təmin olunmasından ibarətdir. Addımın bir istiqaməti sosial bloka aiddir. Çünki sosial gərginliyin olmamasına yönəldilən tədbirlər zəruridir. Bu, bir tərəfdən də ölkə əhalisinin geniş təbəqəsinin sosial rifahının yüksəldilməsinə və ən azından zəifləmələrin olmamasına yönələn siyasətdir. Unutmayaq ki, illər ərzində ölkədə sosial paket reallaşdırılmışdı. Paketin effektinin itirilməməsi üçün əhalinin geniş təbəqələrinə sosial dəstək göstərmək önəmlidir. Bu dəstək birdəfəlik ödənişlərdə özünü əks etdirə bilər. Eyni zamanda, yeni iş yerlərinin hazırkı şəraitdə açılması sosial baxımdan olduqca vacibdir. Sosial ödənişlərin yüksəldilməsi ilə daxili bazarın genişləndirilməsinə şərait yarada bilərik. Bu da işgüzar fəallığa müsbət təsir göstərə bilər".\nElşad Məmmədov qeyd edib ki, bank sektoru ilə bağlı əsas istiqamət valyuta bazarında sabitliyin qorunmasıdır: "Bu, ölkənin makroiqtisadi sabitliyi üçün əhəmiyyətlidir. Kreditlərlə bağlı güzəştlərin verilməsi də zəruri məsələdir. Eyni zamanda bank sektorunun dayanıqlılığının təmin olunması və bu işlərin reallaşdırılması üçün yeni yanaşma tələb olunur. Çünki bu prosesdə pul kütləsi artacaq və bu kütlə düzgün idarə olunmalıdır ki, o valyuta bazarına axmasın, iqtisadiyyatda qeyri-sabitlik artmasın. Bunlarla yanaşı, maliyyə və büdcə sabitliyi, eləcə də vergi siyasəti olduqca önəmlidir. Bilirik ki, büdcəmiz 2020-ci il üçün kifayət qədər irihəcmli büdcə idi. İndiki halda gəlirlərin azalmasının büdcənin icrasına təsirləri ola bilər. Büdcənin əsas parametrlərinin icrasına mütləq nail olmalıyıq. Bir sözlə, bu məsələlər iqtisadi vəziyyətdən sistemli və kompleksli çıxış yollarının araşdırılmasını tələb edir. Məqsəd ondan ibarətdir ki, sosial gərginlik artmasın, iqtisadiyyatımızın dayanıqlı inkişafı təmin edilsin".


"Beşiktaş" "Braqa" ilə oyuna baş məşqçisiz çıxacaq - İki sahil\n11 iyul 2020 11:39 Bütün xəbərlər Haqqımızda Əlaqə\n"Beşiktaş" "Braqa" ilə oyuna baş məşqçisiz çıxacaq\n"Beşiktaş"ın baş məşqçisi Abdullah Avcı Avropa Liqasının qrup mərhələsinin 4-cü turunda "Braqa" ilə bugünkü cavab oyununu buraxaq.\nQol.az-ın xəbərinə görə, bu barədə İstanbul klubunun saytı məlumat yayıb. Bildirilib ki, türk mütəxəssis səhhətindən problemlər səbəbindən Portuqaliyaya bu gün də getməcək. Dünən komanda ilə sözügedən ölkəyə yollanmayan çalışdırcı yenidən tibbi müayinədən keçib və onun səhhətində irəliləyiş olmadığı məlum olub.\n"Beşiktaş"ı "Braqa" ilə matça komandanın məşqçisi Receb Uçarın çıxaracağı bildirilib.


Oğlu öldürülən ana gəlinini fahişəlikdə ittiham etdi - TƏFƏRRÜAT\nMəhkəmə zalında dava salan mərhumun anası İradə Oruclunun başqa-başqa həkimlərlə gəzməkdə günahlandırdı\nBu gün Bakı Ağır Cinayətlər Məhkəməsində tibb elmləri namizədi, ürək-damar cərrahı, Tibb Universitetinin nəzdində fəaliyyət göstərən müalicə klinikasının kardiologiya şöbəsinin müdiri, 1977-ci il təvəllüdlü Cavid Həmişəyevi öldürməkdə təqsirli bilinən Yasin Ərəbov, Koroğlu Məmmədov və Türkan Ağayevanın cinayət işi üzrə məhkəmə prosesi davam edib.\nTeleqraf.com xəbər verir ki, hakim Rauf Əliyevin sədrliyi ilə keçirilən prosesdə prokuror vəsatətlə çıxış edib. Prokuror zərərçəkmişin hüquqi varisi, mərhumun həyat yoldaşı İradə Oruclunun şahid qismində dindirilməsini istəyib. Hakimlər vəsatəti təmin ediblər. İradə Oruclu deyib ki, nümayəndəsi Aslan İsmayılov üzrlü səbəblərdən məhkəmədə iştirak edə bilmir. O, nümayəndəsinin məhkəmədə iştirak edən zaman dindirilməsini istəyib. Hakim bildirib ki, nümayəndə iştirak etmədən məhkəmə iclasının davam etdirilməsinə qanun yol verir. Hakim əlavə edib ki, onların Aslan İsmayılovu gözləməyə imkanları yoxdur. İradə Oruclu qorxu hissi keçirdiyini deyib. Hakim bildirib ki, prosesdə hər kəslə eyni qaydada davranırlar: “Biz hər kəslə eyni qaydada danışırıq, heç kimi də qorxu altında saxlamırıq. Qanun hər kəs üçün eynidir. Aslan İsmayılov nümayəndədir, onun məhkəmədə müdafiə etmək hüququ yoxdur. Buna baxmayaraq, Aslan İsmayılovun iştirakı ilə də dindirilmə davam etdirmək mümkün olar. Amma onun şahidin ifadəsinə müdaxilə etməyə imkan verilməyəcək”.\n“Cavidin bağa gəlmədiyini gördüyüm üçün qorxuya düşdüm”\nİradə Oruclu əvvəlcə özünü yaxşı hiss etmədiyini desə də, sonradan ifadə verməyə razı olduğunu bildirib. Düzgün danışacağına iltizam edəndən sonra ifadə verən İradə Oruclu deyib ki, mayın 24-də Cavid Həmişəyevlə Buzovna qəsəbəsində tikdikləri bağ evini valideyinlərinə göstərməyi qərara alıb: “Həmin gün günorta saatlarında idarə etdiyim maşınla qayınanam və ərimin digər qohumlarını özüm bağa gətirdim. Cavid isə atası Zaməddinlə gələcəyini dedi. Zaməddin bağa tək gəldi. Cavidin bağa gəlmədiyini gördüyüm üçün qorxuya düşdüm və onu axtarmağa başladım. Cavidə zəng etsəm də, ona zəng çatmayıb. Bu məni narahat etməyə başlayıb. Odur ki, Cavidin dostlarına zəng etdim və Cavidi soruşdum. Onlar da Caviddən xəbərsiz olduqlarını bildirdilər. Bundan daha da narahat olmağa başladım və onun işlədiyi xəstəxana ilə əlaqə saxladım. Polislər dedilər ki, Cavid günorta saat 2-də xəstəxanadan çıxıb”.\n“Hadisə yerinə gedən zaman da qəza törətdim”\nİradə Oruclu daha sonra bildirib ki, Cavidin atası Zaməddin və digər qohumları axtarmağa başlayıblar: “Atası bildirdi ki, Cavidin itkin düşməsi barədə polisə ərizə vermək lazımdır. Mən buna güldüm və dedim ki, belə qısa zamanda polisə itkin düşmə ilə bağlı ərizə vermək düzgün olmaz. Buna baxmayaraq Nizami rayon Polis İdarəsinin 23-cü polis bölməsinə gəldik və Cavidin 3 saatdir ki, tapılmaması və telefonuna zəng çatmamasını bildirdik. Bizi qəbul edən polis əməkdaşı bildirdi ki, 36 yaşında adamdır və bu müddətdə itkin düşmə ilə bağlı polisə müraciət etmək düzgü olmadığını dedi. Polis yenə də itkin düşmə ilə bağlı ərizəmizi qəbul etdi. Cavidin iş yeri Nəsimi rayonu ərazisində olduğu üçün bizi 20-ci polis bölməsinə göndərdilər. Biz də 20-ci polis bölməsinə yollandıq. Məndən cavidin şəkilini istədilər. Maşınımda Cavidin şəkili olduğunu və həmin şəkili gətirdim. Təxminən axşam saat 21 radələrində Cavidin qohumu Orxan gəldi. O, Cavidin bıçaqlandığını bildirdi. Mən özümü itirdim. Avtomobilimlə hadisə yerinə gedən zaman da qəza törətdim. Bundan sonra başqa maşınla hadisə yerinə getdim”.\n“Cavid məni inandırmaq üçün Qurana əl basıb”\nİradə Oruclunun sözlərinə görə, Cavidin kiminləsə düşmənçiliyi, ədavəti olmayıb. O, qeyd edib ki, həyat yoldaşının ölümündə tutulmuş Koroğlu Məmmədovu, Türkan Ağayevanı və Yasin Ərəbovu tanımayıb. Onun sözlərinə görə, Cavidin ona başqa qadınlarla xəyanət etdiyini hələ Türkiyədə yaşadığı vaxtlardan bilib: “Əvvəlcə boşanmaq istəmişəm. Sonra atamın və qardaşımın məsləhətindən sonra ailəmin dağıtmaq fikrindən daşınmışam. Cavid də məni inandırmaq üçün Qurana əl basıb”.\nProkurorun suallarını cavab verən İradə Oruclu deyib ki, Cavidlə 2003-cü ildə ailə qurub. Onun sözlərinə görə, bu müddət ərzində Cavidlə problemləri olmayıb: “Cavidin 2005-ci ildə Nərgiz adlı tibb işçisi ilə əlaqəsinin olmasını bilmişəm. Bunu Cavidin mobil telefonuna gələn SMS-dən bilmişəm”.\nO, ifadəsində həmçinin Cavidlə boşanması üçün məhkəməyə heç vaxt müraciət etmədiyini deyib. Hakimlər daha sonra prosesin davamını iyulun 31-nə təyin ediblər. Hakimlər zalı tərk edəndən sonra mərhumun anası Pakizə ilə İradə Oruclu arasında mübahisə yaranıb. Pakizə gəlininə hücum etmək istəsə də, məhkəmə nəzarətçiləri onun qarşısını alıblar. Pakizə gəlinin ünvanına nalayiq söyüşlər söyüb. Pakizə gəlinin başqa-başqa həkimlərlə gəzməkdə, oğluna xəyanət etməkdə günahkar bilib. O, gəlininə həmin həkimlərlə gəzməyindən danışmasını tələb edib. Qadın gəlinin ilə əlbəyaxa olmağa çalışıb. Amma nəzarətçilər buna imkan verməyiblər. Onlar İradə Oruclunun məhkəmə zalından çıxarıblar və bundan sonra sakitlik yaranıb.


access_time02/06/2020 11:51 folder_openCəmiyyət\n“Təmsil etdiyim İmişli rayonunda örüş yerləri problemi var. Dünən İmişlinin Hacalmuradlı kəndində çəkilmiş bir videoya baxdım. Həmin video məsələnin nə qədər acınacaqlı olduğunu göstərir”.\nOxu.Az-ın xəbərinə görə, bunu Milli Məclisin iclasında deputat Razi Nurullayev deyib.\nO bildirib ki, həmin videoda döyülənlər, söyülənlər, digər tərəfdə isə pis vəziyyətdə qalan polis zabitləri və vətəndaşlar görünür.\n“Örüş sahəsi olmasa, kəndli necə yaşaya bilər? Kəndli inəyini, qoyununu, keçisini harada saxlasın? İmişlidə kəndlilərin yaxşı bir sözü var. Deyirlər ki, inəyimizi ayağımıza bağlayıb saxlayaq?”, - deyə R.Nurullayev əlavə edib.\nOnun sözlərinə görə, İmişli böyük torpaq sahələri olan rayon olsa da, əhali heyvan saxlamaq üçün örüş yeri tapmır.\n“Bəs kəndlilər nə ilə dolansın? Adına 10-15 sot torpaq, yaxud köhnə bir maşını var, yardım ala bilməz. Kəndli heyvan saxlamaq istəyir ki, dolanışığı olsun, örüş sahəsi isə yoxdur. Niyə yoxdur? Adam var ki, adına beş min, bəzilərinin isə 100, 200, 300, 500, 1000, 2000 hektar torpaq sahəsi var. Elə icarədarlar var ki, onlar həqiqətən də əkin-biçinlə məşğuldurlar. Amma elə sahələr var ki, sadəcə çəpərlənib, nə istifadə edilir, nə də əkilib-becərilir. Özünün beş-on heyvanını saxlayır. Böyük və istifadəsiz torpaq sahələri kimə məxsusdur? Əksəriyyəti Bakıdakı məmurlara, rayonda vəzifə tutanlara”.\nMillət vəkili problemdən çıxış yolu da göstərib.\nO qeyd edib ki, torpaq sahiblərinin və icarədarlarının qeyri-qanuni, rüşvət və vəzifə səlahiyyətlərindən istifadə edib sahib olduqları torpaqların heç olmasa 30-40 faizindən könüllü şəkildə imtina edilməli və həmin ərazilər xalqa qaytarılmalıdır.\n“İmişlinin yeni icra başçısı cənab Elçin Rzayev, yaxud digər rayonlara təyin edilən yeni rəhbər şəxslər təkbaşına işləyə bilməzlər. Onlar Prezidentin tapşırıqlarını yerinə yetirməkdə böyük çətinliklə üzləşəcəklər. Biz torpaqlarla bağlı qanunvericiliyə dəyişiklik etməklə, onlara da kömək etmiş olarıq”.


Millət vəkili Hadi Rəcəblinin qalmaqallı müsahibəsinə sərt reaksiya - Azadliq Xeber\nMillət vəkili Hadi Rəcəblinin qalmaqallı müsahibəsinə sərt reaksiya\nMilli Məclisin Sosial siyasət komitəsinin sədri Hadi Rəcəblinin “Trend”ə müsahibəsində “Müəllimlərə dərsdən kənar fəhləlik təklifi” sosial şəbəkə istifadəçiləri arasında ciddi qalmaqala səbəb olub.\nDeputatın işsizliklə bağlı məsələlərdə müəllimləri nümunə gətirməsini istifadəçilər birmənalı qarşılamayıblar.\nQeyd edək ki, millət vəkilinin müsahibəsində aşağıdakı hissə daha çox müzakirələrə səbəb olub.\n“Əgər bu gün müəllim 150-200 manat maaş alır və dolana bilmirsə, o işdən sonra da başqa nə iləsə məşğul olmalıdır. Lənkəranın Veravul kəndində Balabəy müəllim adlı bir şəxs var. O, günün birinci yarısı müəllimlik edir, nahardan sonra isə gedib daş hörür, ustalıq edir. Qazandığı pulla da ailəsini saxlayır. O, bunu heç də ayıb hesab etmir. Bunun nəyi pisdir ki?”\nBöyük Quruluş Partiyasının sədri, millət vəkili Fazil Mustafa hesab edir ki, müəllimin yaxşı əməkhaqqı almamasını yaxşı maaş almaqla əvəz etmək lazımdır: “Bunun üçün də maaşlar bir neçə dəfə artırılmalıdır. Müəllimi ac yaşayan cəmiyyətin hansı xoşbəxtlikdən danışmağa haqqı var? Belə bir mənəvi haqqımız yoxdur axı. Müəllim onsuz da hambalçılıq edir. Dərsdən sonra savadı olan müəllimlər repetitor fəaliyyəti ilə məşğuldur. Bu özü də bir neçə saat vaxt aparır. Müəllim öz uşağı, ailəsi ilə məşğul ola bilmir. Fiziki imkanlarını əlavə pul qazanmağa sərf edir. Ya ölkədə elə bir islahat aparmaq lazımdır ki, məktəblər tələbə görə qurulsun, ya da daha çox yaxşı müəllimlərin seçimi məsələsi öz həllini tapmalıdır. Testdən keçmiş müəllimlər digərlərindən iki,üçqat artıq maaş alırlar. Bunu stimullaşdırmaq lazımdır ki, müəllim məktəbə bağlansın. Müəllim məktəbə candərdi gəlir. Ona görə də müəllimin bu qədər aşağılandığı cəmiyyətdə hər hansı inkişafdan, tərəqqidən danışmaq yersizdir. Bu məqamlara görə, təhsilimiz, intellektual inkişafımız da aşağı səviyyədədir”.\nMillət vəkili Vahid Əhmədov bildirib ki, müəllimlərin, həkimlərin maaşları ilə bağlı məsələlərdə müəyyən problemlər var: “Onların maaşları müəyyən qədər artırılmalıdır. Azərbaycanda ortaəməkhaqqı ilə onların maaşları arasında fərq var. Hesab edirəm ki, müəllim və həkimlər yalnız öz ixtisasları ilə məşğul olmalıdırlar. Onlar bizim balalarımızı yetişdirən insanlardır. Ona görə də, başqa işlərdə işləməsini qəbul etmirəm. Həkimlər də sağlamlığımızı qoruyur. Düzdür, işdən sonra əsas iş yerindən əlavə, başqa iş yerində də çalışa bilərlər. Məsələn, həkimlər dövlət xəstəxanasından əlavə, özəl xəstəxanalarda da çalışırlar. Müəllimlər də, o cümlədən öz ixtisaslarına uyğun iş yerlərində çalışa bilərlər”\nAmma bu fəhləlik mənasında düşünülməməlidir. İntellektual,düşünən beyinlər öz ixtisaslarında çalışsalar ölkə daha da inkişaf edər./qafqazinfo/.


Maddə 23. Xüsusi notariusların zəmanət kassaları - Şəffaflıq Azərbaycan\nNotariusun vurduğu ziyanın ödənilməsini təmin edilməsi üçün zəmanət kassalarından deyil, daha sadə olan sığorta mexanizmlərindən istifadə olunması məqsədəmüvafiq hesab edilir.\nQanunun bu maddəsində dəyişiklik edilərək notariusların yalnız öz xidmətlərilə bağlı məsuliyyətlərinin sığorta etdirməsi tələbi qoyulsun.\nNotarius və ya notariat hərəkətləri aparan digər vəzifəli şəxs tərəfindən öz adına və öz adından, ərinin (arvadının), onun və özünün qohumlarının (valideynlərinin, uşaqlarının, nəvələrinin, babalarının, nənələrinin, həmçinin qardaşlarının, bacılarının, əmilərinin (dayılarının), bibilərinin (xalalarının), onların uşaqlarının) adına və bu şəxslərin adından, həmin notarius və ya notariat hərəkətləri aparan digər vəzifəli şəxs ilə bir yerdə işləyənin adına və onun adından notariat hərəkətlərinin aparılması qadağandır.\nMüvafiq icra hakimiyyəti orqanlarının, həmçinin bu orqanın adına və onun adından notariat hərəkətləri aparmaq hüququ yoxdur.\nBu maddənin tələblərini pozmaqla aparılmış notariat hərəkətləri və onlara bərabər tutulan hərəkətlər etibarsız sayılır və məhkəmənin qərarı ilə ləğv edilməsi üçün əsasdır.\nBu norma ümumi xarakterə malikdir, ailə üzvlüyünü konkret və dəqiq meyarlarını müəyyən etmir. Bundan əlavə, ayrı-ayrı normativ hüquqi aktlarda “ailə”, “ailə üzvləri” və ya “qohum” anlayışları həmin aktların məqsədlərinə görə müxtəlif məzmunda verilir.\nMülki Prosesual Məcəllə 19 qeyd\nQeyd: Bu Məcəllədə “qohum” dedikdə, babaya və nənəyə qədər əcdadları ümumi olan şəxslər, ər-arvadın yaxın qohumları, babanın, nənənin, valideynin, övladlığa götürənin, doğma və ögey qardaş və bacının, uşağın, övladlığa götürənin və ya nəvənin əri (arvadı) və ya onların yaxın qohumları nəzərdə tutulur. Yaxın qohumlara babalar, nənələr, valideynlər, övladlığa götürənlər, doğma və ögey qardaşlar və bacılar, ər-arvad, uşaqlar, övladlığa götürənlər, nəvələr aiddirlər.\n«Notariat hərəkətlərini aparmaq hüquqlarının məhdudlaşdırılması» haqqındakı maddədə göstərilən ailə və qohumlar haqqındakı siyahı MPM-nin 19-cu maddəsindəki Qeydə uyğunlaşdırılsın və dəqiq siyahısı verilsin.\nMaddə 35. Notariat hərəkətinin aparılması üçün müraciət etmiş şəxslərin şəxsiyyətinin müəyyən edilməsi, fəaliyyət qabiliyyətinin və imzalarının həqiqiliyinin yoxlanılması\nNotariuslar və notariat hərəkətləri aparan digər vəzifəli şəxslər hər bir halda müvafiq notariat hərəkətləri apararkən bunun üçün müraciət etmiş şəxslərin, onların nümayəndələrinin və ya idarələrin, müəssisələrin və təşkilatların nümayəndələrinin səlahiyyətini müəyyən etməlidirlər.\nƏqdlər təsdiq edilərkən və Azərbaycan Respublikası qanunvericiliyində nəzərdə tutulan hallarda bəzi başqa notariat hərəkətləri aparılarkən əqdlərin iştirakçılarının və notariat hərəkətlərinin aparılması üçün müraciət etmiş digər şəxslərin imzalarının həqiqiliyi yoxlanılmalıdır.\nƏqdlər təsdiq edilərkən əqdlərdə iştirak edən şəxslərin fəaliyyət qabiliyyəti aydınlaşdırılmalıdır və hüquqi şəxslərin hüquq qabiliyyəti yoxlanılmalıdır. Əqd nümayəndə tərəfindən aparıldıqda onun səlahiyyəti yoxlanılmalıdır.\nNotariat qaydasında təsdiq edilən əqdlər, habelə ərizələr və başqa sənədlər notariusun və ya notariat hərəkəti aparan digər vəzifəli şəxsin iştirakı ilə imzalanmalıdır. Əgər əqd, ərizə və ya başqa sənəd göstərilən vəzifəli şəxslərin iştirakı olmadan imzalanmışsa, onu imzalayan şəxs sənədi özünün imzaladığını şəxsən təsdiq etməlidir. Şəxs əqdi, ərizəni və ya başqa sənədi cismani qüsuruna, xəstəliyinə və ya hər hansı başqa səbəbə görə özü imzalaya bilmədikdə əqdi, ərizəni və ya digər sənədi onun tapşırığı ilə, onun iştirakı ilə və notariusun, yaxud notariat hərəkəti aparan digər vəzifəli şəxsin iştirakı ilə başqa şəxs imzalaya bilər. Belə halda notariat hərəkətinin aparılması üçün müraciət etmiş şəxsin sənədi özünün imzalaya bilmədiyinin səbəbi göstərilməlidir.\nNotarius və müvafiq icra hakimiyyəti orqanı idarələrin, müəssisələrin, təşkilatların onlara məlum olan vəzifəli şəxslərinin şəxsi müraciətləri zamanı alınmış və həqiqiliyi şübhə doğurmayan imzalarının nümunələri vardırsa, həmin vəzifəli şəxslərin hər dəfə gəlməsini tələb etməyə bilərlər.\nQanunun «Notariat hərəkətinin aparılması üçün müraciət etmiş şəxslərin səlahiyyətinin müəyyən edilməsi, fəaliyyət qabiliyyətinin və imzalarının həqiqiliyinin yoxlanılması» haqqındakı maddədə «fəaliyyət qabiliyyətinin» yoxlanılmasından danışarkən bu yoxlamanın nə cür aparılması yolları müəyyən edilməlidir.\n«Fəaliyyət qabiliyyəti»nin yoxlanılması qeyri-müəyyən olduğu üçün bu ifadə dəqiqləşdirilsin.\nNotariatın hüquqi statusunun müəyyənləşdirilməsinə dair məsələdə bəzi çətinliklərə rast gəlinir ki, bu da əsasən notariusun həqiqətənmi dövlət hakimiyyətinin daşıyıcısı olub-olmamağından və s. ibarətdir.\nBir tərəfdən notarius dövlətin təyin etdiyi nümayəndə kimi çıxış edir, digər tərəfdən isə tərəflərin azad məsləhətçisi kimi çıxış etdiyindən ikili xarakterə malikdir. Qanunvericiliyə görə notariuslar dövlət hakimiyyətinin daşıyıcıları deyillər, lakin notariat haqqındakı qanun görə dövlət adından çıxış edirlər.\nNotariusların statusu dəqiq müəyyənləşdirilib aydınlaşdırılmalıdır.\nNotariusun notariat xidmətinin yerinə yetirilməsilə bağlı hüquqşünas ixtisasına malik işçiyə ehtiyac vardır.\nXarici ölkələrdə notariusların köməkçiləri vəzifələri mövcuddur və onlar notariat hərəkətinin aparılmasına hazırlıq işlərini yüksək səviyyədə həyata keçirirlər.\nNotarius köməkçisi vəzifəsi təsis edilsin, onların notariuslarla eyni qaydada seçilməsi və səlahiyyətləri qanunvericilikdə müəyyən edilsin\nNotariusları birləşdirən kollegial orqana zərurət vardır.\nÜzvlük haqqı ilə maliyyələşdirilən notariusları birləşdirən orqan notariusların problemlərinin həll edilməsində və onların\ninkişafında mühüm rol oynaya bilər.\nNotariusları birləşdirən onların üzvlük haqqı ilə maliyyələşən Notariat Palatası təsis edilsin və qanunvericilikdə bu orqanın strukturu və səlahiyyətləri müəyyən olunsun.\nVətəndaşlar əmlak alqı-satqısı ilə əlaqədar notariuslarda müqavilə bağlatdırarkən onlar dövlətə rüsum ödəməlidirlər. Hazırda dəyərinə görə əhəmiyyətli dərəcədə fərqlənən daşınmaz əmlakın özgəninkiləşdirilməsi müqavilələrinin notariat qaydasında təsdiqinə görə fiziki və hüquqi şəxslərdən eyni miqdarda dövlət rüsumu (xüsusi notariuslar tərəfindən eyni məbləğdə haqq) tutulur.\nBunun nəticəsində aşağı qiymətlə əmlak əldə edən şəxslər qiyməti yuxarı olan əmlak alanlara nisbətən daha yüksək dərəcə ilə rüsum ödəməyə məcbur olur. Alqı-satqı əməliyyatı zamanı bağlanan əqdlər üçün vətəndaşlardan alınan rüsumun miqdarı ilə bağlı müxtəlif məsələlər meydana çıxır. Məsələn, alqı-satqı zamanı nə mənzilin otaqlarının sayından, nə kvadraturasından, nə evin yerləşdiyi ərazidən, nə təmirindən və s. asılı olmayaraq bu əməliyyat zamanı vətəndaşlardan eyni miqdarda rüsum alınır.\nAlqı-satqı zamanı alınan rüsumun miqdarı mənzilin vəziyyətinə (mənzilin sahəsinin həcminə, mənzilin təmirinə, yerləşdiyi əraziyə və s.) görə hesablansın.\nDigər notariat hərəkətlərinə görə tutulan rüsumun (haqq) məbləği də bazar quymətlərilə bağlı real vəziyyətə və xüsusi notariuslar tərəfindən bu xidmətin göstərilməsinə görə çəkdiyi xərclərə uyğun gəlmir.\nBundan başqa, vərəsəlik hüququ haqqında şəhadətnamələrin verilməsinə görə cəmi üç manat haqq tutulur və bu haqq miras əmlakın dəyərindən asılı olmayaraq eynidir. Yaxud qiymətləndirilən müqavilələrin dəyərindən asılı olmayaraq eyni məbləğdə 61 manat haqq tutulur. Şəxsin bütün əmlakının idarə edilməsi və onun üzərində sərəncam verilməsi və digər geniş səlahiyyətləri nəzərdə tutan etibarnamənin təsdiqinə görə isə haqqın məbləği cəmi beş manatdır.\nVərəsəlik şəhadətnaməsi, qiymətləndirilən müqavilələr və etibarnamələr təsdiqinə görə tutulan dövlət rüsumu və haqqın məbləği bu notariat hərəkətlərinin xüsusiyyətləri və mövcud bazar qiymətləri nəzərə alınmaqla müəyyən edilməlidir.


Vaksinasiya prosesində qanunsuzluq edən tibb işçiləri işdən qovuldu - MINVAL.INFO\n“Azərbaycan Respublikasında COVID-19 xəstəliyi əleyhinə 2021-2022-ci illər üçün Vaksinasiya Strategiyası”na uyğun olaraq ölkə ərazisində peyvəndləmə prosesi dövlət hesabına könüllülük prinsipi əsasında davam edir.\nAzərbaycan Respublikasının Səhiyyə Nazirliyi, İcbari Tibbi Sığorta üzrə Dövlət Agentliyi və Tibbi Ərazi Bölmələrini İdarəetmə Birliyinin birgə yaydığı məlumata görə, vaksinasiya prosesində yol verilən neqativ halların qarşısını almaq məqsədi ilə aidiyyəti qurumlar tərəfindən araşdırmalar davam etdirilir.\nAraşdırmaların nəticəsi olaraq Bakı şəhəri üzrə 14 nömrəli Birləşmiş Şəhər Xəstəxanasında çalışan iki nəfər işdən kənarlaşdırılıb və onların əmək müqavilələrinə xitam verilib. Faktla bağlı hüquq mühafizə orqanlarına müraciət edilib.\nXatırladaq ki, bundan əvvəl vaksinasiya prosesini pozan ümumilikdə 12 nəfər işdən kənarlaşdırılmış və onların əmək müqavilələrinə xitam verilib.\nGöstərilmiş halların qarşısını almaq məqsədi ilə araşdırmalar davam edir və hüquq pozuntusuna yol verən tibb işçiləri haqqında müvafiq tədbirlər görüləcək.\nNəşr edilib: 2021/04/22 15:34


Sabah Bakıda güclü külək əsəcək – PROQNOZ – medpress.az\nDərc olunub: 24 Mart 2019 . Bu azredaktor\nMartın 25-də Bakıda və Abşeron yarımadasında buludlu hava şəraiti üstünlük təşkil edəcək. Bəzi yerlərdə yağış yağacağı gözlənilir. Gecə və axşam yarımadanın ayrı-ayrı yerlərində intensiv olacağı ehtimalı var. Güclü şimal-qərb küləyi əsəcək.\nMedpress.az-a Ekologiya və Təbii Sərvətlər Nazirliyinin Milli Hidrometeorologiya Departamentindən verilən məlumata görə, havanın temperaturu gecə 3-5° isti, gündüz 6-8° isti, Bakıda gecə 3-5° isti, gündüz 6-8° isti təşkil edəcək.\nAtmosfer təzyiqi 759 mm civə sütunundan 764 mm civə sütununa yüksələcək. Nisbi rütubət 80-90 faiz olacaq.\nMartın 24-ü axşamdan 26-sı səhərədək Bakıda və Abşeron yarımadasında şimal-qərb küləyi 15-20 m/s, arabir 23-28 m/s, 25-də yarımadanın bəzi yerlərində arabir 30 m/s olacaq. Fasilələrlə yağış yağacaq. Havanın temperaturu 6-8° isti olacaq.\nAzərbaycanın rayonlarında gəldikdə, bəzi yerlərdə arabir yağış, dağlıq və dağətəyi rayonlarda qar yağacağı gözlənilir. Ayrı-ayrı yerlərdə intensiv olacağı ehtimalı var. Səhər ayrı-ayrı yerlərdə duman olacaq, bəzi yerlərdə güclü qərb küləyi əsəcək.\nHava rubrikalarında dərc olunub. Açar sözlər: güclü, hava, külək, yağış\nSabah hava şaxtalı olacaq, yollar buz bağlayacaq – PROQNOZ\nDünyanın ən isti yeri AÇIQLANDI\nVərəmin kökü 2045-ci ildə tamamilə kəsiləcək – EKSPERTLƏR


🎓 boyun ⚗ from azerbaijani 🧬\nAzərbaycanca-Türkcə Lüğət > boyun\nboyun əymək – bow the neck; submit, humiliate oneselfməc.\nboyununa almaq – admit\nboyun qaçırmaq – refuse to do\nboyununa qoymaq – make agree to do / agree smb.\ngünahı boyununa yıxmaq – put the blame on smb\nboyununu vurmaq – cut one's head\nMəktəblilər üçün Azərbaycanca-İngiliscə lüğət > boyun\nAzərbaycan-Türkiyə lüğət > boyun\n6 boyun əymək\nO, İran, Rum padşahlarına və sairə ölkələrin hökmdarlarına boyun əymədi. — 彼はイランの帝王にもトルコの帝王に対しても､ それ以外の国々の君主に対しても､ へりくだることがなかった。\nAzərbaycanca — Yaponca Lüğət > boyun əymək\nAzərbaycanca — Yaponca Lüğət > boyun\n1. اسب یا گاوی که به خیش یا عرابه می بندند\n2. عاج دندان\n4. یقه ی لباس\nSözlük Azərbaycan Türkcəsi - Farsca > boyun


2019-cu il oktyabrın 27-də keçirilmiş imtahanda iştirak etmək üçün qeydiyyatdan keçən namizədlərin ali təhsilinə aid statistik məlumatları təqdim edirik\nİmtahanda iştirak etmək üçün qeydiyyatdan keçmiş 1850 namizəddən 1700 nəfər Dövlət İmtahan Mərkəzinin (keçmiş Tələbə Qəbulu üzrə Dövlət Komissiyasının) keçirdiyi qəbul imtahanlarının nəticələrinə əsasən ali təhsil müəssisələrinə qəbul olmuşdur. Bu şəxslərdən 447 nəfər imtahandan uğurla keçmişdir (26.3%).\nAşağıdakı cədvəldə bal intervalları üzrə nəticələr faiz göstəriciləri ilə birlikdə təqdim olunur. Cədvəldən görünür ki, namizədlərin imtahanda uğur əldə etmə faizi onların ali məktəblərə qəbul balına müvafiq olaraq dəyişmişdir.\nİmtahanda iştirak etmək üçün qeydiyyatdan keçmiş 1850 namizəddən 150 nəfər ali təhsil müəssisələrinə Mərkəzin (TQDK-nın) xətti ilə qəbul olmamışdır. Onlardan yalnız 5 nəfər (3.3%) imtahanda uğur qazanmışdır. Müvəffəqiyyət əldə edənlərdən 3 nəfər xaricdə yerləşən təhsil müəssisələrini, 2 nəfər isə ölkənin ali təhsil müəssisələrini bitirmişdir.


Nur-az.com - İraq rəsmisi: "ABŞ İŞİD-in məğlub olmasının qarşısını alır"\nİraq rəsmisi: "ABŞ İŞİD-in məğlub olmasının qarşısını alır"\nİraq Parlamentinin müdafiə və təhlükəsizlik komissiyasının sədri Həkim ə-Zaməli Amerikanın İraqda İŞİD-in nəzarətindəki ərazilərin İraq ordusu və xalq qüvvələri tərəfindən azad olunmasına mane olmağa çalışdığını bildirib.\nDeyerler.org-un Yaxın Şərq KİV-lərinə istinadən verdiyi xəbərə görə, ABŞ-ın bir sıra görüşlərdə İraq ordusunun İŞİD terrorçularını təmizləməyə və onların nəzarətindəki rayonların işğaldan azad olunmasına dair səyləri mane olmağa çalışdığını söyləyib.\nİraq rəsmisi amerikalı müşavirlərin Ənbar əyalətinin azad edilməsindən əvvəl İraq təhlükəsizlik qüvvələrinin Mosula getməli olduğunu bildirmişdir. Halbuki, belə bir planın yanlış olduğunu deyib.\nƏl-Zaməli açıqlamasında İŞİD terror təşkilatına yardım yollarının kəsilməsi və bu istiqamətdə, Fəllucə, Əl-Kərəmə və Əl-Ənbarın işğaldan azad edilməsinin lazım olduğunu hər kəsin bildiyini deyib.\nİraq parlamentinin müdafiə və təhlükəsizlik komissiyasının sədri Həkim əl-Zaməli İraq xalq qüvvələrinin İŞİD-ə qarşı mübarizədə beynəlxalq koalisiya qüvvələrinin iştirakına qarşı çıxaraq, belə bir vəziyyətin İŞİD-in nəzarətindəki ərazilərin azad edilməsinə mane olacağını deyib.


Rəsmi Archives - NurMedia.İnfo.Az\nHumanitar atəşkəs rejimini kobudcasına pozaraq şəhər və rayonlarımıza atəş açan düşmənin qüvvə və vasitələrini Azərbaycan Ordusunun bölmələri darmadağın edib. Nurmedia.info.az Müdafiə Nazirliyinə istinadən məlumat verir. 275 Baxış\n“Azərbaycan dövləti çox böyük səbr, təmkin göstərir”\n“Hətta bir insanın ölümü ilə nəticələnən hücum varsa, təcavüzkarı dayandırmaq üçün artıq zamanın yetişdiyi qənaətinə gəlmək lazımdır”. Doğrusöztv.Az bildirir ki, bunu Milli.Az-a açıqlamasında hüquq elmləri doktoru, professor İsaxan Vəliyev deyib. O bildirib ki,…\nSON DƏQİQƏ: Naxçıvan istiqamətində uçan Ermənistan PUA-sı məhv edildi\nOktyabrın 22-də səhər saatlarında Naxçıvan Muxtar Respublikasının Sədərək və Şərur rayonları istiqamətində uçuş keçirməyə cəhd göstərən Ermənistan silahlı qüvvələrinə məxsus daha bir taktiki pilotsuz uçuş aparatı bölmələrimiz tərəfindən məhv edilib.…\nMüzəffər Azərbaycan Ordusunun cəbhədəki uğurlu əməliyyatları, torpaqlarımızın ard-arda işğaldan azad edilməsi vətəndaşlarımız, xaricdə yaşayan soydaşlarımız, eləcə də qardaş Türkiyənin vətəndaşları tərəfindən böyük sevinclə qarşılanır. Onlar sevinc hisslərini Prezident, Ali Baş…\nXarici İşlər naziri Ceyhun Bayramov Rusiya tərəfi ilə məsləhətləşmələrin həyata keçirilməsi məqsədilə Moskva şəhərinə işçi səfər edib. Bu barədə Nurmedia.info.az nazirliyə istinadən məlumat verir. 204 Baxış\nBu müharibə qardaş Azərbaycan xalqı üçün Vətən savaşıdır. Biz bu savaşda Azərbaycanın yanındayıq. Nurmedia.info.az Trend-ə istinadən bildirir ki, bunu Türkdilli Dövlətlərin Əməkdaşlıq Şurasının (Türk Şurası) Baş katibi Bağdad Amreyev deyib.…\nAzərbaycanda dərslərlə bağlı MÜHÜM YENİLİK: Təhsil formasını valideynlər MÜƏYYƏNLƏŞDİRƏCƏK\nValideynlərə övladlarının məktəbə gəlmə qaydası ilə bağlı seçim imkanı veriləcək. Valideynlər ya onlayın təhsili, ya da həftədə 2 və ya 3 dəfə məktəbə gələrək əyani təhsil almağı seçə biləcəklər. AZSABAH.COM-un…\nÖlkə Rəsmi Son xəbər\nAzərbaycanda vəzifəli şəxs rüşvət alarkən yaxalandı – RƏSMİ\nXidməti vəzifələrinin icrası ilə əlaqədar malik olduğu statusla bir araya sığmayan hərəkətlərə yol verən, tutduğu vəzifədən öz şəxsi mənafeləri naminə istifadə edən, bu cür hərəkətləri ilə vətəndaşların hüquqlarını pozan vəzifəli…\nAzərbaycanda səfərdə olan Macarıstanın Xarici İşlər naziri Peter Siyatro azərbaycanlı həmkarı Ceyhun Bayramovla görüşdə Dağlıq Qarabağ münaqişəsinə münasibətdə Macarıstanın mövqeyinin bəlli və dəyişilməz olduğunu söyləyib. Bu barədə Unikal.org-a Azərbaycan Xarici İşlər Nazirliyindən…\nDini Qurumlarla İş üzrə Dövlət Komitəsinin sədrinin müavinlərinin sayı artırılıb. Nurmedia.info.az Unikal.org-a istinadən xəbər verir ki, Prezident İlham Əliyev bununla bağlı Azərbaycan Respublikası Prezidentinin 2001-ci il 20 iyul tarixli 544…\nNurMedia WEB TV Rəsmi Son xəbər\nTovuz rayonu istiqamətində gedən döyüşlər zamanı bölmələrimizin dəqiq zərbəsi ilə Ermənistan silahlı qüvvələrinə məxsus növbəti bölüyün dayaq məntəqəsi darmadağın edilib. Bu barədə Trend-ə Müdafiə Nazirliyindən məlumat veriblər. 267 Baxış


Donald Gerye: "Təmiz qolumuz sayılmadı" » Sportnet.az\nDonald Gerye: "Təmiz qolumuz sayılmadı"\nTarix: 1-11-2019, 23:35 Baxış sayı: 670 Bölmə: Futbol / Topaz Premyer Liqası / Baş xəbər / Slider / Qırmızı\n"Bu gün çox yaxşı komandaya qarşı oynadıq. Biz rəqibə hörmətlə yanaşırıq. Maksimum nəticəyə nail olmaq üçün sona qədər döyüşdük, əlimizdən gələni etdik".\nSportnet.az-ın məlumatına görə, bunu "Neftçi"nin futbolçusu Donald Gerye evdə "Qarabağ"la qolsuz bərabərə qaldıqları Azərbaycan Premyer Liqasının X tur matçından sonra jurnalistlərə açıqlamasında deyib. Haitili oyunçu heç-heçəni normal nəticə adlandırıb: "Təbii ki, bərabərliyi fikirləşmirdik. Heç bir komanda bunu düşünməz. Azərbaycanın ən yaxşı komandasına qarşı oynayacağımızı bilirdik. Meydana savaş üçün çıxmışdıq. Digər tərəfdən, 1 xal normal nəticədir. Futbolda 3 cür nəticə mümkündür. Bu gün biz heç-heçə etdik. Hər halda uduzmadıq".\nGerye sabiq komandası ilə matçın özü üçün bir tərəfdən xüsusi önəmə malik olduğunu etiraf etsə də, oyuna digər qarşılaşmalardakı kimi kökləndiyini vurğulayıb: "Konsentrasiya sarıdan böyük fərq yox idi. Çünki bu, mənim işimdir. Əlimdən gələni etməliyəm ki, hazırkı komandam yaxşı nəticəyə nail olsun".\nGerye uzatma dəqiqələrində komanda yoldaşı Tural Axundovun yerdə qaldığı epizod barədə geniş şərh vermək istəməsə də, Stiven Monrozun qolunun sayılmamasından şikayətlənib: "Penalti təyin edib-etməmək baş hakimdən asılıdır. Verə də bilərdi, verməyə də. Ən çox xoşuma gəlməyən qərar Monrozun təmiz qolunun sayılmamasıdır. Orada heç bir ofsayddan söhbət gedə bilməzdi. Amma hardansa oyundankənar vəziyyət olduğunu gördülər".\n30 yaşlı cinah müdafiəçisi mövsümün əvvəli ilə müqayisədə son 5 matçda daha yaxşı təsir bağışlamalarının səbəbini də açıqlayıb: "Düzdür, startımız o qədər də uğurlu alınmamışdı, xallar itirmişdik. Sonradan hər bir oyuna həm mənəvi, həm də fiziki baxımdan final qarşılaşması kimi hazırlaşmağa başladıq. Bunun nəticəsində ardıcıl 4 qələbə qazandıq və bu gün də məğlubiyyətsizlik seriyasını davam etdirdik".\nQeyd edək ki, Donald Gerye "Qarabağ"da ötən 2 mövsüm ərzində çıxış edib. O, "Neftçi"yə cari mövsümün əvvəllərində azad agent kimi keçib.\nTarix: Dünən, 15:04 Bölmə: Futbol / AVRO-2020 / Milli komanda / Baş xəbər / Slider\nTarix: 16-11-2019, 14:36 Bölmə: Futbol / Video / Slider / Sportnet TV / Göy\nTarix: 8-11-2019, 11:59 Bölmə: Futbol / Milli komanda / Futzal / Slider / Göy


İsmayıllı Olimpiya-İdman Kompleksi mütəmadi və diqqət çəkən fəaliyyəti ilə respublikada fərqlənən idman müəssisələrindəndir. Hazırda Kompleksdə əsaslı təmir işləri getməsinə baxmayaraq, burada demək olar ki, hər gün rayon və respublika əhəmiyyətli tədbirlər, idman yarışları yüksək səviyyədə həyata keçirilir.\nMüxtəlif idman növləri üzrə respublika, zona, rayon yarışları, təlim-məşq toplantıları idman kompleksindəki canlanmanı gündən-günə artırır. Bu idman ocağındakı işgüzarlıq mühitini artıran səbəblərdən biri isə burada müxtəlif idman növləri üzrə dərnəklərin fəaliyyət göstərməsi və gündəlik məşqlərin keçirilməsidir. Yanvar ayından etibarən Kompleksdə rəqs qrupu da fəaliyyətə başlayıb.\nMart ayının 13-də İsmayıllı Olimpiya-İdman Kompleksi respublika səviyyəli iki tədbirə ev sahibliyi edib. 16 yaşlı qızlardan ibarət futbol üzrə Respublika çempionatının 4-cü dövrəsinin oyunları, Bədən Tərbiyəsi və İdman Gününə həsr olunmuş Karate-do idman növü üzrə 5-80 yaş arası müxtəlif çəki dərəcələri üzrə Azərbaycan çempionatı kompleksdə keçirilib. Karete-do idman növü üzrə keçirilən çempionatın açılış mərasimində Katare-do Federasiyasının prezidenti Nurəddin Quliyev, rayon İcra Hakimiyyətinin nümayəndəsi Rövşən Yəhyayev, rayon Gənclər və İdman İdarəsinin rəisi Taleh Salehov, rayon komandasının baş məşqçisi Anar Həsənov çıxış edib. Г‡ıxış edənlər idmançılara uğur arzulayıb, göstərilən diqqət və qayğıya görə ölkə və rayon rəhbərliyinə minnətdarlıqlarını bildiriblər. Yarışda 35 rayon komandası, ümumilikdə 350 nəfərdən ibarət idmançı iştirak edib. Təbii haldır ki, idmançılarımız da qalib olmaq uğrunda əzmlə mübarizə aparıblar.\nGərgin və maraqlı mübarizə şəraitində keçən yarışda komanda birinciliyində İsmayıllı rayonunun komandası I, Bakı şəhər komandası II, Gəncə şəhər komandası III yeri qazanıb. İsmayıllı idmançılarından 10 nəfəri çempionatda birinci yeri tutaraq ölkəmizi Riqada keçiriləcək Avropa çempionatında təmsil etmək hüququ qazanıb.\nElə həmin gün 16 yaşlı futbolçu qızlardan ibarət Respublika çempionatının 4-cü dövrəsinin 1-ci oyunları İsmayıllı Olimpiya-İdman Kompleksinin futbol stadionunda oynanılıb. Şəkinin “Gənclik” komandası Zaqatala futbolçuları ilə keçirdiyi görüş 0 – 3 hesabı ilə başa çatıb. Tovuzun “Nuray” komandasının İmişlinin “Təhsil” komandasına 1 –“ 2 hesabı ilə uduzub.\nYekun oyunlar aprelin 10-da keçiriləcək.\nİsmayıllı rayonunda Bədən Tərbiyəsi və İdman Günü münasibəti ilə VKC- idman növü üzrə uşaqlar, yeniyetmələr, gənclər və yaşlılar arasında Azərbaycan çempionatı keçirilib.\nYarışa 35 rayondan 5 yaşından 50 yaşınadək 350 nəfərdən ibarət idmançı qatılıb. Daha sonra yarışa start verilib. İdmançılar yarışa böyük ruh yüksəkliyi ilə başlayıblar. Yarışa qatılan yeniyetmə karateçilər ilk dəqiqələrdən qələbə qazanmaq üçün bacarıqlarını nümayiş etdiriblər. 3 qrup üzrə yarışan idmançılar arasında 1-3-cü yerlər uğrunda gərgin idman mübarizəsi gedib. Fəxri kürsüdə yer tutan qaliblərə Diplom və kuboklar təqdim olunub.\nSevindiricidir ki, İsmayıllı Olimpiya-İdman Kompleksinin direktoru Tofiq Hümbətovun işindən, onun burada ənənə halına saldığı idman mühitindən, yarışların təşkili, keçirilməsi üçün yaradılan şəraitdən qonaqlar – idmançılar, onları müşayiət edən müəllim və məşqçilər, eləcə də valideynlər həmişə razılıq edirlər.\nKompleksin əsaslı təmirdən sonrakı fəaliyyətində bütün imkanların səfərbər olunacağına, bu idman ocağının daha yüksək nailiyyətlərlə fəaliyyət göstərəcəyinə tam inanırıq.\nPrevious Məktəblə universitet bir arada\nNext Sağlam bədəndə sağlam ruh


Dubay Alış-Veriş Festivalı 2017\nDubay MöcüzələriZirvədəParça BazarıJumeirah MəscidiBurc Əl ƏrəbDubay FəvvarəsiPalm JumeirahƏdviyyat BazarıDubay Akvariumu və Sualtı ZooparkBurc XəlifəMadinat JumeirahSki DubayDaha çox\nAna səhifə Tədbirlər Təqvimi İcma Dubay Alış-Veriş Festivalı 2017\n2017-ci ildə 22-ci ildönümünü bayram edən Dubay Alış-veriş Festivalı Orta Şərqdə ən böyük alış-veriş və əyləncə tədbiridir. Alış-veriş ehtirası hər il yanvar ayında keçirilən, bu növ festivallar arasında ən uzun müddətli Dubay Alış-veriş Festivalında pik səviyyəsinə çatır. Vazkeçilməz sövdələrlə yanaşı, DSF Guinness Dünya Rekordlarının təyin edildiyi, ulduzların çıxış etdikləri və əmirliyin sevimli vaxtını bayram etdiyi külli miqdarda heyrətamiz tədbirlərin təşkil edildiyi vaxtdır. Dəb fleş-moblarından canlı lotereya oyunlarına qədər DSF 2017-də hamı üçün bir tədbir tapılacaq. DSF-nin məşhur əlamətlərindən birini - atəşfəşanlığı da unutmayın. Bu ilki atəşfəşanlığa Dubayın iki yerində təşkil edilmiş tamaşalar daxildir. Köhnə bazarları tədqiq etmənizdən, yaxud nəhəng müasir ticarət mərkəzlərində alış-veriş etmənizdən asılı olmadan, DSF zamanı qənaət etmənin və udmanın bir çox yolları var, yaxud prizlərinə nağd pul, hətta avtomobillərin daxil olduğu gündəlik lotereyaların birində bəxtinizi sınayın.


Müller Trampa qarşı Xüsusi prokuror prezidentin quyusunu qazır...\nMüller Trampa qarşı\nXüsusi prokuror prezidentin quyusunu qazır...\nDonald Trampın seçki qərargahının Rusiya ilə əlaqələrinin araşdırılması ilə aparılan istintaq dərinləşdirilir.\nBəlli olduğu kimi, bu məsələ - Rusiyanın ABŞ-dakı prezident seçkisinə müdaxiləsi işi ilə mayın ayından xüsusi prokuror Rober Müller məşğul olur. “Reuters” Vaşinqtondakı mənbələrə istinadən xəər vreir ki, Müller öz səlahiyyətlərini genişləndirmək və araşdırmaları sürətləndirmək üçün böyük jürininin iclasını çağırıb.\nBu, araşdırmalnın yeni mərhələyə keçməsi deməkdir.\nBöyük jüri (münsiflər) - adi vətəndaşlardan ibarət qrupdur və onlar mümkün qanun pozuntuları barədəki məlumatları öyrənərək ittiham irəli sürüb-sürməmək barədə qərar verirlər. Müller yeni səlahiyyətlər alsa, xüsusi prokuror bundan sonra şahidləri çağıra, məhkəmə üçün sorğular və çağırışlar edə və sənədlər tələb edə bilər.\n“Reuters”in xəbərinə görə, jüri artıq Trampın oğlunun (Donald Tramp- kiçik) rusiyalı vəkil Natalya Veselniskaya ilə 2016-cı ilin iyununda baş tutan görüşü ilə bağlı şəxslərə çağırış vəsiqəsi göndərib.\nHəmin danışıqlarda Trampın kürəkəni Cared Kuşner və onun seçki kampaniyasının rəhbəri Pol Manafort iştirak edib. İstintaqın ilkin məldumatına görə, Veselniskaya Trampın qərargahına demokratların prezidentliyə namizədi Hillari Klinton barədə Rusiya hökuməti tərəfindən toplanan kompromatları təklif edib.\nMoskva və Tramp Rusiyanın seçkiyə müdaxiləsini təkzib etsə də, Müllerin jüri çağırması bunun əksini xəbər verir. “Bu ondan xəbər verir ki, o, cinayətin törədilməsi ilə bağlı ittihama bəhanə verəcək hansısa informasiyanın üstünü açıb”, - deyə keçmiş prokuror Pol Kallan “Reuters”ə bildirib.\nBənzər münsiflər heyəti artıq Maykl Flinnin işinin araşdırılması üzrə çağırılıb. Xatırladaq ki, general Flinn Trampın milli təhlükəsizlik üzrə müşaviri təyin edilmişdi, lakin Rusiyanın ABŞ-dakı səfiri Sergey Kislyak ilə görüş faktını Konqresdən gizlətməsi onun postuna vida etməsinə səbəb olmuşdu.\nYeni jürinin çağırılması o eməkdir ki, işdə yeni təfərrüatlar və yeni fiqurantlar peyda olub ki, bu da potensial olaraq ittihamın irəli sürülməsinə zəmin yarada bilər. Texas Universitetinin hüquq professoru Stiven Vladek “The Wall Street Journal” qəzetinə açıqlamasında belə deyib.\nAmerika xüsusi xidmətləri Flinn ilə yanaşı, Manafortun (seçki qərargahının başçısı), energetika üzrə müşavir Karter Peycin və Trampın partiya üzrə müttəfini Rocer Stounun da Rusiya ilə bağlı təmaslarını araşdırır.\n“Bloomberg” xəbər verir ki, FTB (Federal Təhqiqatlar bürosu) də paralel araşdırma aparır. Amerikan əks-kəşfiyyatı üzə çıxarmağa çalışır ki, Rusiya casuslarının amerikalı məmurlarla hansısa təmasları və ya gizli sövdələşmələri olubmu?


Excel-də sıfıra necə IP ünvanı qoymaq olar?\nBəzi seqmentlərdə iki rəqəmli rəqəmləri olan bəzi IP ünvanları olan bir hesabatı qəbul edərkən, aşağıda göstərilən ekran göründüyü kimi, hər seqmentdə sıfırdan üç rəqəmə qədər IP ünvanı yerləşdirə bilərsiniz. Bu yazıda, Excel-də tez bir şəkildə IP ünvanını açmaq üçün bir sıra fəndləri təqdim edirəm.\nFormula ilə sıfır ilə Pad IP ünvanı\nDefined Function tərəfindən sıfır ilə Pad IP ünvanı\nİşdə sıfıra sürətli bir şəkildə IP ünvanı sıxmaq üçün kömək edə biləcək uzun bir formul.\nBoş bir hüceyrə seçin, bu formulu yazın,\nA1 istifadə etdiyiniz IP ünvandır, mətbuat Daxil edin düyməni doldurun, bu formula lazım olan hüceyrələrə endir. ekran bax:\nVBA kodu ilə tanış olsanız, burada da pad ip ünvanına kömək edə biləcək bir koddur.\n1. Basın Alt + F11 düymələri aktivləşdirmək Proqramlar üçün Microsoft Visual Basic pəncərə basın Taxmaq > Modules yeni bir modul yaratmaq. Ekran görüntüsünə baxın:\n2. İçində Modules skriptə daxil edin, kodu aşağıdan yapışdırıb kodunu saxlayıb VBA pencerəsini bağlayın. Ekran görüntüsünə baxın:\nVBA: Pad IP ünvanı\n3. Hesablanmış nəticəni verəcəyiniz boş bir hüceyrəyə gedin, bu formulu yazın = IP (A1), Enter düyməsini basın və lazım olan hüceyrələrə doldurun. Ekran görüntüsünə baxın:\nExcel-də adların siyahısını eyni e-poçt ünvanını necə əlavə etmək olar?